Sava do kraja godine u punom pogonu\nBIJELJINA – Vlasnik Prehrambene industrije “Sava” Milorad Krstić rekao je da je vizija rukovodstva nove “Save” da ovoj kompaniji bude vraćen proizvodni kapacitet od 15 do 20 hiljada tona prehrambenih proizvoda i osposobljavanje svih osam proizvodnih linija do kraja godine kako bi Semberiji bio obezbijeđen otkup onoga što proizvede.\nZbog poplava slijedi pad proizvodnje i BDP-a\nBANJALUKA – Zbog velikih poplava u RS doći će do značajnog pada industrijske proizvodnje, posebno u prehrambenoj industriji i u onim oblastima gdje je izazvana direktna šteta na industrijskim kapacitetima, na infrastrukturi i na samim postrojenjima. Kao direktna posljedica pada proizvodnje, koja bi mogla da oslabi za nekoliko desetina procenata, može da se očekuje i\nCelex investicijama povećava proizvodnju\nBANJALUKA – Kompanija SHP “Celex” Banjaluka, članica SHP grupacije, koja se bavi proizvodnjom higijenskog papira, do kraja godine uložiće 2,1 milion evra u nove programe, čime će godišnju proizvodnju povećati za tri hiljade tona. Nova ulaganja povećaće i obim izvoza, a uticaće i na zapošljavanje nekoliko novih radnika, koji će raditi na novim mašinama.\nOdluka Savjeta ministara biće u interesu Rafinerije nafte\nBROD – Donošenje izmjena i dopuna odluke o kvalitetu tečnih goriva mora se oteti iz ralja politikanstva i različitih lobija, izjavio je predsjedavajući Savjeta ministara BiH Nikola Špirić.\nBanke u BiH povećavaju sigurnost kartica\nSARAJEVO – Banke u BiH rade na uvođenju novog standarda u kartičarskom poslovanju, koji će pospješiti zaštitu od zloupotreba osjetljivih kartičnih podataka.\nInspekcija naložila da se u STK isprave nezakonitosti\nSARAJEVO – Inspekcija za upravni nadzor Ministarstva pravde BiH naložila je rukovodstvu Spoljnotrgovinske komore (STK) BiH da u narednih deset dana ispravi sve nezakonitosti u vezi sa izborom organa Komore koje su provedene u prethodnom periodu, izjavio je predsjednik skupštine STK BiH Mihajlo Butigan.\nIzabrani čelnici spornog saziva STK\nSARAJEVO – Skupština Spoljnotrgovinske komore (STK) BiH, čiji legitimitet osporavaju delegati iz reda srpskog i hrvatskog naroda, izabrala je Veselina Poljaševića za predsjednika, a Brunu Bojića i Amira Zukića za potpredsjednike STK za mandatni period od 2010 do 2014. godina.\nPotencijal obveznica nedovoljno iskorišten\nBANJALUKA – Uprkos dobroj zakonskoj regulativi osiguravajuće kuće, investitori i građani još nisu prepoznali značaj i isplativost ulaganja u municipalne obveznice, koje izdaju gradovi i opštine u RS, ocijenili su učesnici seminara “Izlazak preduzeća na berzu i obveznice na Banjalučkoj berzi”.\nZirojević: Treba produžiti odluku o kvalitetu goriva\nSARAJEVO – Ministar spoljne trgovine i ekonomskih odnosa BiH Mladen Zirojević izjavio je da se najnovijim prijedlogom Odluke o izmjenama i dopunama Odluke o kvalitetu tečnih naftnih goriva predlaže pooštravanje parametara kvaliteta naftnih goriva koja se mogu prometovati na tržištu u BiH i utvrđuje prelazni period za jedinog domaćeg proizvođača naftnih goriva – Rafineriju nafte\nVlada RS čeka Strabag do 1. jula\nBANJALUKA – U pripremi za izgradnju mreže autoputeva u RS Vlada je uradila veliki dio posla i u dobroj je poziciji za obezbjeđenje investitora i izvođača radova na pravcima Banjaluka-Doboj, dijelu koridora 5c Doboj-Jakeš i na pravcu Banjaluka-Glamoč, izjavio je ministar saobraćaja i veza RS Nedeljko Čubrilović.


UNIT IT - Servis i odrzavanje\nUnit IT je za segment malih i srednjih preduzeća formulisao ponudu servisa i održavanja računara, opreme, računarskih mreža i informacionih sistema, uzimajući u obzir rast i napredak informacionih tehnologija, njhovu primenu u današnjem poslovanju kao i probleme koji nastaju prilikom korišćenja informacionih tehnologija.\nImajući u vidu da na tržištu ne postoji kvaltetna ponuda, u segmentu servisa i održavanja mi vidimo veliku šansu za svoj napredak i razvoj. Uspostavljanje partnerskog odnosa i stvaranje ambijenta maksimalne sigurnosti svojim klijentima za nas je primarni cilj.\nUnit IT nudi dva vida održavanja:\nAd-hok ili povremeno održavanje, koje je inicirano zahtevima klijenta, podrazumeva intervenciju na sistemu klijenta na osnovu nastalih problema. Cena ovakvog održavanja podrazumeva:\nCenu izlaska na teren od 20 €, i\nCenu intervencije po započetom satu od 20 €\nVreme odziva na zahtev klijenta je 8 sati, izuzetno može biti do 24 sata.\nPaušalno održavanje, koje obuhvata redovno i vanredno održavanje, pri čemu se detalji obavezno preciziraju Ugovorom o održavanju. Redovno održavanje predstavlja preventivne ili planirane aktivnosti na sistemu i određeni broj obaveznih mesečnih obilazaka klijenta. Vanredno održavanje podrazumeva vanredne intervencije koje su uključene paušalnim ugovorom.\nUnit IT je kao posebnu izdvojio uslugu IT konsaltinga koja podrazumeva stručnu pomoć klijentu prilikom donošenja važnih odluka iz oblasti informatizacije, uvođenja novih softvera, primene novih tehnologija ...


Nakon 130 godina misterije konačno otkriven identitet Džeka Trboseka | Luftika\nIdentitet serijskog ubice koji je sejao smrt pre više od 130 godina u Londonu konačno je otkriven. Džek Trbosek ubijao je ljude pre gotovo vek i po, a tek nedavno je DNK analizom uzorka krvi, koji je uzet sa šala jedne od Trbosekovih žrtava Katarine Edous, otkriven njegov identitet, prenosi B92.\nMeđutim, sada, više od 100 godina od kako je ubijao po Londonu, istraživači sa Univerziteta Džon Mores u Liverpulu uspeli su da identifikuju čuvenog serijskog ubicu.\nDžeku Trboseku se stavlja na teret silovanje i ubistvo najmanje pet žena u istočnom delu Londona tokom 1888. godine.\nIlustracija mesta na kojem je pronađena Ketrin Edovs, 1888. godina/Foto: Getty\nSvoju analizu objavili su u časpopisu o forenzičkoj nauci, a u tekstu se navodi:\n“Prvi put smo opisali sistematsku, molekularnu analizu jedinog preživelog fizičkog dokaza vezanog za ubistva Džeka Trboseka. Pronalaženje oba podudarna profila u istom dokaznom materijalu povećava statističku verovatnoću njegove ukupne identifikacije i pojačava tvrdnju da je šal autentičan.”\nŠal je pronađen pored četvrte žrtve Džeka Trboseka, Ketrin Edovs, a pretpostavljalo se da krv pripada upravo ubici.\nOvo nije prvi put da je Kominski povezan sa ovim zločinima. Ali je prvi put da je ta tvrdnja potkrepljena dokazima koji na to ukazuju.\nKosminski je bio poljski jevrejski imigrant koji se iselio u Englesku nakon što je osetio da u svojoj zemlji ne može više da živi zbog ruskog uticaja koji se širio, prenosi Independent.\nŠal koji je poslužio kao dokaz protiv Kosminskog 2007. godine na aukciji kupio je biznismen Rasel Edvards 2007. godine.\nPročitajte priču o Stoletu Trifunoviću, srpskom Džeku Trboseku koji je nadmašio svog idola\noznakedžek trbosek ko je bio džek trbosek serijski ubica silovatelj ubica


Traži se 100 novih vatrogasaca, na jugu se zapošljava 15 u ovim opštinama - juGmedia\nKomentari su isključeni na Traži se 100 novih vatrogasaca, na jugu se zapošljava 15 u ovim opštinama\nU Svrljigu će biti raspoređena 4, u Preševu 3, po dva vatrogasca u Bosilegradu, Bojniku i Doljevcu, a po jedan u Medveđi i Bujanovcu, saopštilo je Ministarstvo unutrašnjih poslova.\nNajmanji potreban broj godina za ovaj konkurs je 19, a najviši 30, a što se stručne spreme tiče, kandidat mora da ima završenu srednju školu, ali i položen vozački ispit „C“ kategorije\nMUP je objavio konkurs za obuku vatrogasaca, a da bi neki kandidat prošao, mora, između ostalog, da ima između 19 i 30 godina života, završenu srednju školu i polozen vozački ispit „C“ kategorije, rečeno je u MUP-u.\nKandidati mogu da podnesu prijave policijskoj stanici u mestu prebivališta\nKandidat mora da ima prebivalište najmanje godinu dana na teritoriji organizacione jedinice za koju se raspisuje konkurs, do dana zaključenja konkursa. Ne smeju da postoje bezbednosne smetnje za zasnivanje radnog odnosa u MUP-u, a moraju se ispunjavati i posebni uslovi što se tiče zdravstvene, psiho-fizičke i bazične motoričke sposobnosti.\nOni koji prođu na konkursu, nakon završene obuke, biće raspoređeni u vatrogasno-spasilackim odeljenjima u 46 opština u Srbiji.\nGrad Leskovac u okviru projekta ,,Radimo za bolju budućnost dece" danas organizuje predavanje na temu ,,Lečenje neplodnosti" od 18:30 u Centru za stručno usavršavanje u Leskovcu. (više…)\nBELA PALANKA - Direktorka Predškolske ustanove "Dragica Lalović" Nataša Ćirić izjavila je danas da je opštinsko obezbedjenje izbacilo iz zgrade opštine. Ćirićeva je čekala na prijem kod predsednika opštine Gorana Miljkovića da bi se informisala zbog…\nNa niškom Unverzitetu sutra u 10 časova biće otvoren treći Forum mladih naučnika. (više…)\nALEKSINAC - Predstavnici Novak Đoković Fondacije i Ambasade Kanade posetili su danas Osnovnu školu za decu i omladinu sa smetnjama u razvoju „Smeh i suza“ iz Aleksinca, kojoj su nedavno obezbedili digitalni logopedski i interaktivni set u vrednosti od 458.213…


Beta 14. juna 2021. 17:10\nEvropska unija (EU) očekuje sutra u Briselu na sastanku srpskog predsednika Aleksandra Vučića i kosovskog premijera Aljbina Kurtija (Albin) nastavak pregovora o svim dosadašnjim temama i dogovorima Dijaloga Beograd-Priština, a ne neki „novi početak“ dijaloga, potvrdili su zvaničnici EU u Briselu.\nKako je agenciji Beta precizirao portparol u Evropskoj komisiji Peter Stano, očekuje se da se razmotri „dalji put u dijalogu koji znači nastavak tog procesa koji je počeo 2011“.\n„Dakle to nije stari dijalog, već tekući dijalog, u kojem je posrednik Evropska unija, a u kojem“, želeo je da podvuče portparol visokog predstavnika EU žozepa Borela (Josep Borrell) „oba partnera napreduju ka evropskoj budućnosti“.\n„U tom procesu je došlo do promene partnera“, napomenuo je Stano, ukazavši na to da je na mesto kosovskog premijera došao Kurti, „ali ono što je obećano i taj proces ostaju isti“.\nBorelov portparol je podvukao da „sva pitanja o kojima se razgovaralo u dosadašnjem Dijalogu, uz usluge dobre volje EU, jesu i biće takodje u budućim sastancima Dijalogu od ključne važnosti za sveobuhvatni sporazum o normalizaciji odnosa koji će uslediti na kraju Dijaloga“.\nStano je naglasio da „EU i sve njene zemlje članice, a to smo ovih dana čuli i od predstavnika SAD, svi očekuju da dve strane ostanu predane Dijalogu i sprovedu sve dosad postignute dogovore i pokažu volju i nužnu spremnost za kompromis kako bi se konačno došlo do sporazuma o normalizaciji odnosa Srbije i Kosova“.\nBorelov portparol je prethodno u pisanoj izjavi predočio da „EU i njene države članice očekuju od obe strane da ostanu posvećene uključivanju u ovaj dijalog i sprovodjenju svih prošlih sporazuma. To znači da sve što je dogovoreno, mora biti sprovedeno“.\nZvaničnici EU Borel i Miroslav Lajčak će sutra u nastavku Dijaloga Beograd-Priština najpre posebno razgovarati s kosovskim premijerom Aljbinom Kurtijem, a potom i srpskim predsednikom Aleksandrom Vučićem da bi uoči zajedničkog sastanka utvrdili s kakvim su predlozima dve strane doputovale u Brisel.\nIzvori EU u Briselu su potvrdili da će se pre runde dijaloga saopštenjem obratiti visoki predstavnik EU Borel, dok bi završnu izjavu o ishodu sastanka dati specijalni predstavnik Unije Miroslav Lajčak.\nNije predvidjeno da učesnici susreta održe zajedničke konferencije za medije, ali se očekuje da se Vučić i Kurti odvojeno posle runde dijaloga obrate novinarima.


EU će nastaviti da podržava bolne reforme u Ukrajini - Sputnjik Srbija\n19:17 05.07.2019 Preuzmite kraći link\n„Evropska unija nastavlja da ulaže napore u pružanje podrške Ukrajini na putu njenih reformi energetskog tržišta, kao i složenih i bolnih reformi u zemlji. Sa naše tačke gledišta je važno da Ukrajina napreduje u ovim reformama“, rekao je on.\nKako je istakao, još uvek nije određen datum za isplatu druge tranše makrofinansijske pomoći za Ukrajinu u iznosu do 500 miliona evra.\n„Kada je reč o makrofinansijskoj pomoći od EU, ostaje druga tranša u iznosu do 500 miliona evra. Trenutno nema konkretnog datuma za isplatu, jer postoji niz preostalih mera koje zahtevaju učešće parlamenta i Vrhovne rade. Rada treba da izglasa niz pitanja, a to nije bilo moguće pre izbora. Očekujemo da će se to dogoditi ubrzo nakon toga“, rekao je izvor iz EU.\nreforme, EU, Ukrajina


Konceptualizacija sajtova - Izrada i optimizacija sajtova\nHome/OPTIMIZACIJA SAJTOVA/Konceptualizacija sajtova\nKonceptualizacija sajtova\tIvan Novović\t2016-08-22T11:28:20+00:00\nDobar web sajt je onaj koji Vaši kupci lako pronalaze na internetu i koji komunicira sa njima. Web sajt štedi Vaše vreme, jer ostvaruje kontakte sa kupcima po ceo dan i noć omogućavajući Vam da se posvetite drugim važnijim poslovima.\nDa bi web sajt bio uspešan, mora da zadovolji više kriterijuma. Tri najvažnija su:\nKonceptualizacija sajtova – Dizajn\nDizajn je slika Vaše firme na internetu. Posetioci sajta umnogome cene kredibilitet i poslovnost Vaše kompanije kroz web dizajn. Loše dizajniran web sajt narušava imidž Vaše kompanije, te zato morate biti oprezni kada je u pitanju web dizajn. Dizajn je proces koji započinje sagledavanjem koncepta budućeg sajta, planiranjem sajta i na kraju dizajniranjem. Postoji dosta elemenata koje treba uskladiti prilikom dizajniranja sajta: izbor tehnike koja će se koristiti za izradu, sadržaj u vidu teksta, fotografije, animacije itd.\nKonceptualizacija sajtova – Sadržaj\nSadržaj je razlog dolaska posetioca na Vaš web sajt. Način na koji je napisan sadržaj može da utiče na uspeh Vašeg sajta. U zavisnosti da li je sadžaj kvalitetan ili loš zavisiće i rangiranje Vašeg sajta na internet pretraživačima, a time i broj poseta sajtu. Dobar sadržaj treba da animira kupce i podstakne ih na akciju.\nKonceptualizacija sajtova – Navigacija\nNavigacija web sajta je važan element koji ne smete zanemariti. Elementi web sajta kao sto su header, navigacioni meni, sadržaj, footer i ostali, treba da imaju logičan raspored. Posetilac ne sme biti zbunjen i dezorijentisan, jer može jednom akcijom, jednim klikom miša napustiti Vaš web sajt.\nKonceptualizacija sajtova – 10 osnovnih elemenata\nJednostavan proces kupovine i naručivanja\nStranica o nama


Šef diplomatije kaže da ruske trupe napuštaju Bjelorusiju kad vježbe završe\nBjeloruski ministar inostranih poslova Ulazdimer Makej (lijevo) sa Sergejem Lavrovim, ruskim ministrom inostranih poslova u Moskvi, 18. juni 2021.\nMinistar inostranih poslova Bjelorusije Uladzimer Makej je rekao da će se ruske trupe potpuno povući sa njihove teritorije nakon zaključenja sedmice zajedničkih vojnih vježbi koje su izazvale strahove da Moskva možda planira invaziju na susjednu Ukrajinu.\n"Ni jedan ruski vojnik, ni jedan komad vojne opreme, neće ostati. Ministar odbrane Bjelorusije je ovo izjavio, bjeloruski lider Aleksandar Lukašenko je ovo izjavio a bjeloruske delegacije su to izjavljivale tokom različitih dešavanja održanih pod okriljem OSCE-a", rekao je Makej na konferenciji za medije u Minsku 16. februara.\nBjelorusija graniči sa dva istočna ogranka NATO saveza i Ukrajinom.\nVojna vježba koja je uključivala 30.000 ruskih trupa, izazvala je zabrinutost na Zapadu u vezi istinskih intencija Kremlja s obzirom da je gomilanje trupa poraslo na 130.000 vojnika i vojne opreme u područjima pored granice sa Ukrajinom.\nBjeloruski autoritarni vođa Lukašenko rekao je 14. februara da će održati razgovore sa ruskim predsjednikom Vladimirom Putinom narenih dana kako bi se odlučilo "kada, pod kojim uslovima i u koje vrijeme" će ruske trupe početi s povlačenjem iz Bjelorusije nakon što vojna vježba bude gotova 20. februara.\nDio trupa u ruskim vojnim okruzima u susjedstvu Ukrajine vraća se u svoje baze nakon završetka vježbi, izvijestilo je u utorak, 15. februara i rusko ministarstvo odbrane, što je potez koji bi mogao deeskalirati tenzije između Moskve i Zapada.\nRuska novinska agencija Interfax citirala je ministarstvo rekavši da, iako se nastavljaju velike vježbe širom zemlje, neke jedinice južne i zapadne vojne oblasti završile su svoje vježbe i počele da se vraćaju u bazu, kako prenosi agencija Reuters.\nVideosnimak koji je dostavilo rusko ministarstvo odbrane i objavila novinska agencija RIA pokazuje da se neki tenkovi i druga oklopna vozila ukrcavaju na željezničke vagone.\nNATO upozorava Rusiju dok Ukrajina obilježava Dan jedinstva\nUkrajinski ministar inostranih poslova Dmitro Kuleba saopštio je da Rusija mora da povuče sve svoje preostale snage sa zajedničke granice.\n"Ne vjeruj onome što čuješ, vjeruj onome što vidiš. Kad vidimo povlačenje, vjerovaćemo u deeskalaciju", rekao je novinarima nakon vijesti da se neke ruske trupe vraćaju u svoje baze.\nJens Stoltenberg, generalni sekretar Sjevernoatlantskog saveza (NATO) kazao je novinarima u Beiselu da "do sada nismo vidjeli nikakvu deeskalaciju od strane Rusije na granicama s Ukrajinom".


Od sada u pogonu dva potpuno nova modela iz Kragujevca\nKragujevačka fabrika automobila u kojoj je, pre raspada bivše Jugoslavije, 14.000 radnika godišnje proizvodilo 350.000 vozila, preživela je agoniju dugu dve decenije, i zahvaljujući italijanskom Fiatu ponovo se vraća na svetsko automobilsko tržište.\nMlađan Dinkić, ministar ekonomije i regionalnog razvoja potvrdio je radiju Slobodna Evropa da će italijanski Fiat sutra u potpunosti preuzeti fabriku automobila i uplatiti prvu ratu od 100 miliona evra.\nKompanija „Fiat automobili Srbija“ će za dve godine u Kragujevcu godišnje proizvoditi 200.000 automobila koji će se uglavnom izvoziti na tržište Evropske unije.\nDa li je zaista na pomolu novi „posao stoleća“ kako je devedesetih godina prošlog veka nazivan izvoz kragujevačkih automobila na tržište Sjedinjenih Američkih Država, pitali smo Mišu Brkića, ekonomskog analitičara „Politike“.\n„Sto miliona evra, od ukupnog ulaganja od 700 miliona evra možda zvuči nedovoljno atraktivno, ali za zemlju kao što je Srbija, kad neko na kraju godine donese i kaže ovo je prvih sto miliona, to mnogo znači“, kaže Brkić.\nPLANOVE TREBA OZBILJNO SHVATITI\nZoran Radojević, generalni direktor Grupe „Zastava“ kaže da će pored značajnih finansijskih efekata dolazak „Fiata“ veoma pozitivno uticati i na socijalne prilike u Kragujevcu i u Srbiji.\n„To u svakom slučaju znači da će doći do veoma velike zaposlenosti u kragujevačkoj automobilskoj industriji i uopšte u celom regionu. To znači da će ovaj region imati šansu da poveća zaposlenost i popravi današnju socijalnu situaciju“, ističe Radojević.\n„Fiat“ se, kao i većina automobilskih kompanija u svetu suočava sa finansijskim problemima izazvanim globalnom ekonomskom krizom, pa čak i zatvara pojedine fabrike u Italiji, ali uprkos tome investira 100 miliona evra u kragujevačku fabriku automobila.\nBrkić smatra da je „Fiat“ u proteklih godinu dana ozbiljno analizirao sve aspekte investicije u kragujevačku fabrika automobila.\n„Ja ne mogu da verujem, bez obzira na krizu u automobilskoj industriji koja još vlada u svetu, da bi se Fiat tako olako igrao svojim ugledom i da bi najavljivao dva nova modela iz Kragujevca, a da nije prelomio i odlučio da to ozbiljno radi“, smatra Brkić.\nU proteklih godinu dana u okolini Kragujevca podignuto je nekoliko novih pogona za proizvodnju auto komponenti, a prema informacijama iz kragujevačke fabrike, pored „Fiatovih“ kooperanata iz Italije za uključivanje u produkciju novih kragujevačkih automobila, veoma su zainteresovani proizvođači auto delova iz Slovenije i Hrvatske.\nRadojević kaže da planirani obim proizvodnje podrazumeva formiranje mreže proizvođača delova unajbližem okruženju.\n„Najavljeni obim proizvodnje od 200.000 vozila u stvari zahteva da se komponentaši instaliraju u blizini finaliste zato što se radi o velikom broju vozila. Transport delova je skup zbog čega je i uobičajeno da se ide u jaku lokalizaciju automobilskih komponenata“, kaže Radojević.\nUprkos tome u automobil „punto“ koji se sada proizvodi u Kragujevcu ugrađuju se samo gume proizvedene u Pirotu i akumulatori iz Sombora, što prema Brkiću, ne deluje previše optimistički.\n„Ako domaći komponentaši nisu već sada spremni onda se bojim da će ih vrlo brzo i efikasno pregaziti proizvođači komponenti iz okruženja. Onda će to uraditi neko drugi, a mi ćemo opet kriviti Slovence i Hrvate što su pametniji od nas pa su došli ovde i pokupili kajmak“, zaključuje Brkić.\nRadojević, na osnovu dosadašnjih iskustava, sa domaćim kooperantima, smatra da oni nemaju prevelike šanse da se kvalifikuju za „Fiatov“ proizvodni ciklus.\nNema mnogo šansi da se domaći komponentaši neposredno uključe u proizvodnju. Mi moramo da budemo svesni toga da smo mnogo godina kasnili u tehnologijama proizvodnje automobila i da danas za „punta“ koji se montira u Kragujevcu, 99 odsto delova stiže iz Italije, što znači da se ne proizvode na našem području.


U okviru Instituta za istraživanje i razvoj rade:\nKomisija za stručne i naučne radove\nEtička komisija za ogledne životinje.\nPočetkom 1993. konstituisano je Naučno veće, kao stručno, savetodavno telo. Članovi Naučnog veća su od njegovog osnivanja do danas bili istaknuti naučnici, profesori univerziteta i naši zaposleni sa najvišim akademskim i naučnim zvanjima. Članovi Naučnog veća su proteklih godina dali veliki doprinos razvoju naučnoistraživačkog rada integracijom znanja stečenih u kompaniji i iskustava drugih instituta i fakulteta, u cilju dovođenja rezultata istraživanja na nivo primenjivosti.\nKomisija za stručne i naučne radove formirana je 2006. Zadatak komisije je da prema stručnim i naučnim kriterijumima pregleda i odobri za publikovanje i prezentovanje prispele radove saradnika, vodeći računa o zaštiti intelektualne svojine i interesu Galenike. Od formiranja do danas komisija je pregledala i odobrila za prezentovanje više destina saopštenja i naučnih radova koji su potom objavljeni u međunarodnim i nacionalnim časopisima.\nEtička komisija za ogledne životinje\nPrateći savremene trendove i zakonsku regulativu o dobrobiti životinja, kao društveno odgovorna kompanija, Galenika je u maju 2010. formirala Etičku komisiju za ogledne životinje. Komisija je osnovana sa zadatkom da sprovodi principe etičnosti eksperimentalnog rada na životinjama. Korišćenje životinja u eksperimentalne svrhe regulisano je Pravilnikom o upotrebi eksperimentalnih životinja koji važi od 11.6.2010.


FMNEBO: NDNV i NNŠ: Piratska stanica u izbornoj kampanji\nNDNV i NNŠ: Piratska stanica u izbornoj kampanji\nNOVI SAD - Nezavisno društvo novinara Vojvodine (NDNV) i Novosadska novinarska škola (NNŠ) zahtevali su danas od državnih organa da zaustave rad piratskih radio-stanica, od kojih mnoge aktivno učestvuju u predizbornoj kampanji.\nKao primer, navodi se piratska stanica Radio Grmeč, koja nema dozvolu za medijski program, a istovremeno učestvuje u kampanji za listu Narodnog pokreta "Dinara-Drina-Dunav", koji se na ovom radiju naziva i Srpski otadžbinski pokret DDD.\n"Slušaoci piratskog radija mogu i u neuobičajenim delovima programa čuti propagandne sadržaje ove stranke, a slušaoci, mnogo puta u toku dana, pozdravljaju čelnika pokreta Dragoslava Bokana, nazivajući ga i 'liderom lavljeg srca'", navodi se u saopštenju.\nNDNV i NNŠ su podsetili da je ovaj pokret poznat po raznim aferama i da je iznikao iz nekadašnje Romske demokratske stranke, koja je na prošlim lokalnim izborima u Novom Sadu ušla u gradski parlament pod veoma sumnjivim okolnostima.\nOva dva udruženja obratiće se povodom ovog slučaja Odseku za inspekcijski nadzor u oblasti elektronskih komunikacija u okviru Ministarstva trgovine, turizma i telekomunikacija, koje je nadležno za piratske medije.\n"Plašimo se da reakcija ovog tela može doći sa velikim zakašnjenjem", upozorili su oni.\nNDNV i Novosadska novinarska škola pozvale se nadležne da ovaj problem pod hitno reše proaktivnim pristupom i dodale da Radio Grmeč sigurno nije jedini primer zloupotrebe piratskih stanica u predizborne svrhe.\nNovosadska novinarska škola sprovela je od 23. marta monitoring medija, odnosno načina predstavljanja stranaka u toku izborne kampanje.\nOsnovni zaključci su da je kampanja počela još pre zvanične izborne kampanje, kao i da je dalje prisutan za Srbiju hroničan problem zloupotrebe državnih funkcija, u cilju stranačke izborne promocije\nIzvor: + dopisnik bloga iz Sremske Mitrovice Radoslav Berić


Ustavni sud: Smanjenje penzija nije protivustavno – RADIO TELEVIZIJA BOR\nSRBIJA – Ustavni sud Srbije okončao je postupak ocene ustavnosti Zakona o privremenom uređivanju načina isplate penzija i nakon analize osporenog Zakona sa stanovišta svih bitnih navoda inicijatora, saopštio da nema osnova za pokretanje postupka za utvrdivanje neustavnosti ovog Zakona i njegove nesaglasnosti sa potvrđenim međunarodnim ugovorima. Ovim Zakonom uvedene su hitne mere koje se preduzimaju da bi se u uslovima ekonomske krize očuvala finansijska održivost penzijskog sistema, odnosno mogućnost redovne isplate penzija – stoji u saopštenju Ustavnog suda.\nUstavni sud ocenio je kao značajno i to što najveći broj penzionera nije obuhvaćen propisanim merama, jer se one ne odnose na penzionere čija je visina utvrđene penzije do 25 hiljada dinara, a kojih prema podacima kojima Sud raspolaže u Srbiji ima više od 750 hiljada. Imajući u vidu i to da najniža penzija, utvrđena u skladu sa Zakonom o penzijskom i invalidskom osiguranju, iznosi nešto više od 13 hiljada dinara (pri čemu je za tzv. poljoprivredne penzionere najniža penzija oko 10 hiljada), Ustavni sud je ocenio da je „zaštićenim“ iznosom od 25 hiljada, u realnim ekonomskim prilikama u kojima se društvo nalazi, spornim Zakonom obezbeđeno staranje o ekonomskoj sigurnosti penzionera, a što jeste Ustavni nalog.\nZa penzije koje su obuhvaćene zakonskim merama, Ustavni sud smatra da su osnovane tvrdnje inicijatora da penzija koja je stečena u skladu sa zakonom predstavlja imovinu penzionera, ali ukazuje da iz Ustava ne proizlazi garancija penzijskog davanja u određenom iznosu. Ograničenje imovinskih prava, pod određenim uslovima, dozvoljeno je i prema našem Ustavu i prema Evropskoj konvenciji za zaštitu ljudskih prava i osnovnih sloboda – navodi se u saopštenju.\n[iframe frameborder=“0″ width=“600″ height=“450″ src=“//www.dailymotion.com/embed/video/x37rewr“ allowfullscreen ]\nTags: Bor, penzija\nPrevious Minimalna cena rada ostaje 121 dinar\nNext Od početka godine više od stotinu novih preduzetničkih radnji u Boru\n25 minuta ago Danijela Novović


Mere prevencije u cilju zaštite zaposlenih\nRadni sastanak clanova uprave Željeznica Republike Srpske i predsednika reprezentativnih sindikata u ŽRS, odrzan je sa ciljem upoznavanja sindikalnih predstavnika sa preduzetim merama i aktivnostima uprave u prevenciji na zastiti zaposlenih u vanrednim uslovima rada izazvanim virusom korona, te o nastavku aktivnosti u provodjenju postupka restrukturiranja preduzeca, kada je u pitanju organizaciono restrukturiranje.\nAkcenat je stavljen na prevenciju u zastiti zaposlenih na radnim mestima od pojave i sirenja virusa korona, te je u skladu sa preporukama nadležnih republičkih institucija, zaposlenima naloženo da u trenutnoj vanrednoj situaciji u cilju lične kao i opšte zaštite, iskoriste mogućnosti korištenja neiskorištenih godišnjih odmora iz 2019/2020 godine.\nS tim u vezi doneseni su i zajednički zaključci:\nSvi zaposleni u Željeznicama Republike Srpske koji mogu biti rasporedjeni u delu svojih organizacionih jedinica, a da ne ugrozavaju ličnu zdravstvenu bezbednost u okviru odvijanja procesa rada, po merama koje su propisane od strane Republickog staba za vanredne situacije, ostaju na svojim radnim mestima i ne upucuju se na placeno odsustvo.\nZaposleni kojima je određena mera obavezne izolacije koriste bolovanje.\nU okviru predviđenih mera, neposredni rukovodioci u ŽRS direktno su odgovorni za zastitu zdravlja zaposlenih.\nUprava ŽRS će razmotriti mogucnosti za zaposlene koji su iz razloga ukidanja putnickog saobracaja trenutno bez radnih zadataka, da nakon iskorištene mogucnosti koristenja godisnjih odmora, a pre slanja na placeno odsustvo, u skladu sa strucnom spremom koju poseduju, budu prerasporedjeni na druge poslove koje mogu da obavljaju.\nKada se iscrpe sve predvidjene mere, tek tada ce se utvrditi koji broj radnika ce biti upucen na placeno odsustvo, kao i odluka u kom procentu ce biti isplacena plata zaposlenima koji u vanrednim uslovima idu na placeno odsustvo.\nZakljucak o plaćenom odsustvu definisao je sitem rotacije koji ce biti primenjen na sve zaposlene, kako nebi dolazilo do diskriminacije.radnika.\nUprava Zeljeznica Republike Srpske i predsednici reprezentativnih sindikata uputice resornom Ministarstvu saobraćaja i veza u Vladi RS kao i Republickom stabu za vanredne situacije, zahtev za dostavljanje tumacenja termina "rad od kuce" kako bi se u skladu sa preciznim uputstvima moglo pristupiti ovoj meri, te odredjenom broju radnika omoguciti ovakav nacin rada sa preciznim uputstvima u okviru obaveza i izvrsavanja radnih zadataka.\nU okviru aktivnosti koje se provode na pripremi organizacionog restrukturiranja Željeznica Republike Srpske, usvojen je zaključak da se ispred sindikalnih organizacija ŽRS, upravi dostave imena tri izabrana sindikalna predstavnika, koji će direktno biti ukjučeni u odvijanje ovog procesa u smislu praćenja aktivnosti projekta na pripremi nove organizacije preduzeća, kako bi o svemu biti blagovremeno informisani.\nNa sastanku je konstatovano da u Željeznicama Republike Srpske među zaposlenima nema pozitivnih na virus korona, dok se nekoliko radnika nalazi u obaveznoj izolaciji u koju su upućeni od strane nadležnih zdravstvenih službi. Takođe, razgovarano je i o isplati martovske plate, te procesu rada u okviru funkcionisanja zeljeznickog teretnog saobracaja u novonastalim uslovima.\nNaredni sastanak uprave Željeznica Republike Srpske i sindikalnih predstavnika na kome će biti dogovarane dalje aktivnosti, zakazan je za period nakon 20 aprila.


EKSKLUZIVNE FOTO Kako će izgledati zgrada Dejana Stankovića - Politika ekspres\nekskluzivne fotografije nove građevinske investicije Dejana Stankovića, proslavljenog fudbalera i trenera "Crvene Zvezde", koja bi trebalo da bude izgrađena u neposrednoj blizini Trga Slavija.\nKako pokazuju fotografije makete koja predstavlja idejni projekat kompleksa, radi se o velelepnom objektu koji će se – ako bude realizovan – prostirati na više hiljada kvadratnih metara.\nPodsećamo, kako piše magazin „Nova ekonomija“, građevinska kompanija trenera „Zvezde“ naručilac je elaborata za igradnju objekta na lokaciji između Nemanjine ulice i Ulice kralja MIlutina, kod trga Slavija i parka Manjež.\nTo je za „Novu ekonomiju“ potvrdio direktor kompanije „STEFIAL“ Dragan Ruvarac, investitor projekta. On je ocenio da je taj deo trenutno „ruglo grada“, a da je u planu da se gradi ekskluzivan, moderan kompleks, sa zelenilom i zelenim terasama. Kaže i da će za taj deo biti raspisan međunarodni javni konkurs gde će moći da se prijave arhitekte iz celog sveta.\nSekretarijat za urbanizam i građevinske poslove, naime, oglasio je rani javi uvid povodom izrade Plana detaljne regulacije bloka između ulica Nemanjine, Svetozara Markovića, Kralja Milana i Kralja Milutina.\nU postojećim objektima koji se nalaze na potezima mešovite namene u planu je transformacija prizemlja, suterena i eventualno ostalih etaža u poslovne i javne sadržaje, dok su na neizgrađenom delu ovog bloka predložene nova zgrade.\njun 08, 2021 339\n* U saobraćajnoj nesreći pre 12 godina zadobila je prelom lobanje, prelom kičme u vratnom…\nsep 04, 2021 600\nmar 13, 2021 751\nBIO JE LJUBIMAC GROBARA, PA ZAVRŠIO U ZATVORU: Dao je gol na Poljudu, bio ranjen, a pao u grupi ZELENAŠA koja se bavila iznudama\nStariji navijači Partizana i pažljiviji pratioci fudbala osamdesetih i devedesetih godina…\navg 07, 2021 438\nmaj 16, 2021 676\nmaj 06, 2021 944\navg 09, 2021 1625\napr 03, 2021 731\napr 20, 2021 866\nsep 01, 2021 429\nSALE POPOVIĆ UHVAĆEN NA ULICAMA OPATIJE U LUKSUZNOM AUTOMOBILU! Kao SVEMIRSKI BROD, a cena mu PAPRENA! (FOTO)\nSaša Popović već neko vreme je vlasnik automobila vrednog oko 150.000 evra, a sada je u…


Administration - Tip sesije instruktora obrazovanja za Webex sastanke, događaje i obuku\nTip sesije instruktora obrazovanja za Webex sastanke, događaje i obuku\nTip sesije instruktora obrazovanja omogućava nastavnicima i drugim obrazovnim profesionalcima u vašoj organizaciji da kreiraju sastanke, događaje ili treninge koji zadovoljavaju njihove potrebe i pomažu u ograničavanju prekida i ometanja. Na ovaj način, svi mogu da se fokusiraju na ono što je najvažnije: Učenje.\nTip sesije instruktora obrazovanja deluje kao predložak sastanka dizajniran za stručnjake za obrazovanje sa host nalozima na vašem sajtu. Kada domaćin koristi ovaj tip sesije za kreiranje nove sesije sastanka, događaja ili obuke, funkcije i opcije tipa sesije se automatski primenjuju tako da ne moraju svaki put da ih postavljaju. Za edukaciju (EDU) obezbeđene Webex lokacije, tip sesije instruktora obrazovanja je podrazumevano omogućen za host naloge.\nSledeće funkcije su onemogućene u tipu sesije instruktora obrazovanja da bi se uverili da obrazovni profesionalci mogu bezbedno da upravljaju svojim časovima:\nSnimanje klijentske strane– domaćini sastanka ne mogu da snimaju sastanke na svom računaru. Ako domaćin želi da snimi sastanak, još uvek može da snima uoblaku. Na ovaj način domaćin može da upravlja snimcima sa njihove lokacije i da ih bezbedno deli. Takođe vodi računa da domaćini slučajno ne zagube ili izbrišu snimak.\nPrenos datoteka– učesnici ne mogu da prenose datoteke jedni na druge tokom sastanka. Deljenje datoteka može olakšati saradnju, ali može dovesti i do poremećaja ako deljene datoteke nisu povezane sa zadatkom koji je na rukama.\nMorate imati omogućene opcije prilagođenih tipova sesija da biste videli opcije "Tipovi sesija" na traci za navigaciju. Ako ne vidite opcije "Tipovi sesija", obratite se menadžeru za uspeh klijenta (CSM)ili se obratite Centru za tehničku pomoć kompanije Cisco (TAC).\nIz prikaza klijenta idite https://admin.webex.com, na Usluge , azatim u okviru Sastanakizaberite stavku Lokacije.\nOdaberite Webex lokaciju za koju želite da promenite postavke i kliknite na dugme "Konfiguriši lokaciju".\nKliknite na dugme Dodaj tip sesije za <session type="">.\nDajte svom tipu sesije ime da znate da je to za instruktore obrazovanja, kao što je Instruktorobrazovanja.\nOpozovite izbor u poljima pored sledećih opcija:\nUverite se da su polja u kolonama "Aktivno i podrazumevano za nove korisnike" proverena tako da svi novi korisnici na vašoj lokaciji automatski imaju tip sesije.\nZa sve postojeće korisnike koji žele da imaju tip sesije, možete da ih omogućite.


Mešanje prirodnog gasa i vodonika put ka ugljeničnoj neutralnosti - Energija Balkana\nPočetna » Energetika » Mešanje prirodnog gasa i vodonika put ka ugljeničnoj neutralnosti\nEurogas - evropsko udruženje gasna industrija smatra da bi gasni sektor mogao biti ugljenično neutralan pre 2050. Mreže čistog vodonika postaće ključne u srednjem i dugoročnom periodu, a mešanje vodonika i prirodnog gasa u postojećim gasnim mrežama je najbrži i najisplativiji put za integraciju proizvodnje obnovljivih izvora i vodonika sa niskim sadržajem ugljenika.\nEurogas – evropsko udruženje gasne industrije, koje zastupa 56 kompanija i udruženja koja se bave veleprodajom, maloprodajom i distribucijom gasa, povećao je svoje ambicije za razvoj gasno neutralnog gasnog sektora i pre 2050. godine.\nEurogas već ima utvrđenu posvećenost Pariskom sporazumu, klimatskoj neutralnosti do 2050. i smanjenju emisija gasova sa efektom staklene baste od 55% do 2030. godine.\nSa godišnje konferencije Eurogasa (25. marta) objavljeno je da ova asocijacija povećava ambiciju – da taj rok skrati. Kako su poručili u saopštenju, Eurogas postavlja novi cilj – da razvije gasovodno neutralan gasni sektor pre 2050. godine.\nNedavna studija DNV GL, koji je naručio Eurogas, pokazuje da bi se to moglo isplativo postići najkasnije do 2045. godine. To će biti moguće samo ako zakonodavni paketi EU, razvijeni u narednim godinama, budu omogućili okvir koji omogućava gasovita goriva, omogućavajući brzu tranziciju – dalje od uglja na prirodni gas i progresivni prelaz sa prirodnog gasa na obnovljive, dekarbonizovane i nisko-ugljenične gasove.\nPostizanje ambicioznih klimatskih i energetskih ciljeva EU na najisplativiji način zahteva multivektorski pristup u svim sektorima. Zahteva integrisani energetski sistem, koji donosi poboljšanja energetske efikasnosti, sve veći udeo obnovljivih izvora i progresivnu dekarbonizaciju električne energije i gasa. Klimatski ciljni plan Evropske komisije i studija Eurogas Pathvais DNV GL to potvrđuju. Oboje predviđaju snažnu ulogu gasovitih goriva u klimatski neutralnoj 2050. godini.\nIsporuka gasno neutralnog gasnog sektora pre 2050. godine mogla bi biti moguća ako se:\nPreduzimaju hitne, ciljane akcije za dekarbonizaciju gasnog sektora. EU sebi ne može dozvoliti da čeka dok se ne postave pravila o cenama ugljenika, mora početi da daje odgovarajuće investicione signale. Eurogas se zalaže za obavezujući cilj EU za 2030. godinu – za smanjenje intenziteta gasova sa efektom staklene bašte gasa koji se troši u Evropi za najmanje 20% u poređenju sa 2018. godinom.\nU isto vreme, potreban je obavezujući cilj EU do 2030. od najmanje 11% obnovljivog gasa za postizanje dugoročnog održivog puta.\nOvo mora biti praćeno konkurentnim unutrašnjim energetskim tržištem, koje osigurava sigurnost snabdevanja i promoviše integraciju i trgovinu obnovljivim i nisko-ugljeničnim gasovima, uključujući i izmenljivo panevropsko tržište sertifikata i garancija porekla.\nTehnologije dekarbonizacije gasa podržane su istraživanjem, razvojem i ulaganjima, kako bi se postigla komercijalna zrelost. Biometan, elektrolizatori, proizvodnja biogenog vodonika, tehnologije filtera za vodonik, oprema za krajnjeg korisnika spremna za vodonik, piroliza metana, hvatanje, skladištenje i korišćenje ugljenika, kao i tehnologije uklanjanja ugljen-dioksida i skladištenje vodonika imaju različitu tehnologiju i komercijalnu zrelost, ali su bez alternative za dugoročnu isplativu dekarbonizaciju EU.\nRazvijene su realne politike, regulative i finansijski okviri\nPrelazak sa uglja i nafte na gas u energetici, industriji, transportu i grejanju može u mnogim delovima EU doneti značajno i brzo smanjenje emisija.\nU noseće konstrukcije treba definisati pravac za isplativo postizanje ciljeva, uzimajući u obzir stratešku ulogu gasne infrastrukture za sigurnost snabdevanja, otpornost sistema i sposobnosti da se podrži energetska tranzicija sistema na najisplativiji način.\nIntegracija energetskog sistema i prelazak na decentralizovaniji energetski sistem zahteva da se adekvatno razmotri distributivna infrastruktura i povezani krajnji korisnici.\nGore pomenuti ciljevi za dekarbonizaciju gasa sprečavaju blokadu ugljenika, garantujući stalnu dekarbonizaciju upotrebe gasa.\nPovećavaju se ednosti postojeće gasne infrastrukture i povezanih krajnjih korisnika\nPotreban je regulatorni okvir koji omogućava obnovljive i nisko-ugljenične gasove u sistemima za grejanje. Mora se priznati da bi prinudna promena tehnologije na drugim sistemima grejanja dovela do velikih potreba za investicijama, a ponovna upotreba postojećih tehnologija grejanja i imovine gasne infrastrukture biće najisplativiji pristup u mnogim delovima Evrope. Štaviše, mešanje vodonika i prirodnog gasa u postojeće gasne mreže mora se prepoznati kao sredstvo za ubrzavanje razvoja vodonične ekonomije. Iako će mreže čistog vodonika postati ključne u srednjem i dugoročnom periodu, mešanje vodonika u postojećoj gasnoj infrastrukturi je najbrži i najisplativiji put za integraciju proizvodnje obnovljivih izvora i vodonika sa niskim sadržajem ugljenika. Omogućava brzo stvaranje tržišta vodonika, kratkoročno ubrizgavanje velikih količina vodonika.\nCene ugljenika koriste se za slanje odgovarajućih, isplativih investicionih signala krajnjim korisnicima\nEurogas podržava ojačani sistem trgovine EU emisijama i proširenje cena ugljenika kroz dobro dizajniran, tržišno zasnovan sistem na sektore koji trenutno nisu obuhvaćeni. Srednjoročni i dugoročni cilj trebalo bi da bude uključivanje grejanja i transporta u EU ETS. Troškovi smanjenja ugljenika mogu se značajno razlikovati između ovih sektora, koji se teško dekarbonizuju, sve zavisno od lokalnih prilika. Direktiva o oporezivanju energije trebalo bi da uvede privremene mere, koje državama članicama daju fleksibilnost da brzo daju ciljane investicione signale krajnjim korisnicima, istovremeno obezbeđujući usklađeni pristup, koji će olakšati prelazak na cene ugljenika kroz EU ETS u ovim sektorima. EU ETS reforma, takođe, treba da valorizuje tehnologije uklanjanja ugljen-dioksida, koje su potrebne za postizanje klimatskih ciljeva EU.\nEmisijom metana se upravlja odgovorno\nPovećana ambicija da se do 2030. godine smanji emisija gasova sa efektom staklene bašte za 55% znači da je potrebna dodatna posvećenost rešavanju svih štetnih gasova, a ne samo CO2. Veće obaveze znače više investicionih zahteva i u tom cilju treba težiti ekonomičnim rešenjima. Kao potpisnik Metanskih vodećih principa, aktivni učesnik u razvoju OGMP 2.0 okvira za izveštavanje, i sa članovima aktivnim u OGCI i OGMP 2.0, pozdravljamo fokus, već izražen u Metanskoj strategiji, na merenje, izveštavanje i Verifikaciju, otkrivanje curenja i popravljanje u lancu vrednosti. Verujemo da jasan put i podržavajući regulatorni okvir mogu pomoći u sveobuhvatnijem rešavanju pitanja emisija metana u celoj Evropi, kako u samom lancu vrednosti gasa, tako i nadograđivanjem sektorske integracije i ublažavanja metana u poljoprivredi i sektorima otpada – kroz otpad od proizvodnja energije i biometana, na primer.\nRazvijanje jednakih uslova za iskorišćavanje potencijala svih održivih opcija dekarbonizacije\nPolitike EU za sve tehnologije i nosače energije treba da se temelje na analizi punog životnog ciklusa, uzimajući u obzir emisije gasova staklene bašte i troškove izbegavanja, pokrivajući troškove energije, infrastrukture i opreme krajnjeg korisnika. Politike i ekonomske procene moraju da integrišu troškove i koristi za energetski sistem i druge sektore, a krajnjim kupcima da daju odgovarajuće cenovne signale. Troškovi energetskog sistema, uključujući podsticaje i subvencije, treba da se raspoređuju bez unakrsnog subvencionisanja između nosilaca energije.\nTagovi: emisije gasova sa efektom staklene bašte, Eurogas, evropsko udruženje, gasna industrija, gasne mreže, investitori, kupci, Metan, Pariski sporazum, prirodni gas, ugljenična neutralnost, vodonik\nPrevPRETHODNOSrbija u vodoničnoj tranziciji\nSLEDEĆESrbija na putu klimatski neutralnog razvoja i zelene energijeNext


Poslanici Skupštine Srbije o protestima zbog visoke cene goriva\n► Poslanici Skupštine Srbije o protestima zbog visoke cene goriva\nPoslanici vladajuće većine optužili su danas opoziciju da organizuju proteste u Srbiji zbog visoke cene goriva i da pokušavaju da destanilizuju zemlju, što je opozicija odbacila navodeći da građani ne mogu više da trpe namete.\nŠef poslaničke grupe Dveri Boško Obradović rekao je da oni podržavaju opravdane zahteve građana sa protesta, ali da ih ne organizuju i tražio od Vlade Srbije da odgovori građanima zbog čega je povećana cena goriva ove godine za deset dinara, zašto je dizel gorivo najskuplje u Evropi i zbog čega akciza iznosi 52 do 55 odsto od cene.\nOn je kazao da građani protestima upozoravaju vlast da ne mogu da trpe tolike namete i zavlačenje ruke u džep, da cena goriva utiče i na druge cene u Srbiji i upitao da li će Vlada smanjiti akcize i izaći time u susret građanima.\nObradović je rekao da su Dveri protiv incidenata, da su za to da se propuštaju hitni slučajevi i da protesti na putevima traju samo od 17 do 18 časova.\nOn je vlast upozorio i da "mora da shvati" da nije odgovor na proteste da političke protivnike nazivaju "lopovima, secikesama i batinašima", već da moraju da odgovore na to zašto je gorivo skupo.\nĐorđe Vukadinović iz poslaničke grupe "Pokret za spas Srbije-Nova Srbija" rekao je da je cena goriva visoka, da to nije demagogija već činjenica i apelovao na Ministarstvo energetike da smanji akcize i druge dažbine zbog kojih je cena visoka.\nOn je kazao i da je aktuelna vlast dok je bila opozicija imala razumevanja za proteste sve vrste, a da se sada situacija promenila jer su se i uloge promenile.\nPoslanik Socijaldemokratske stranke Marko Đurišić rekao je da bi Ministarstvo unutrašnjih poslova umesto što maltretira one koji protestuju trebalo da se bavi svojim poslom.\nOn je ponovo pitao ministra unutrašnjih poslova Nebojšu Stefanovića kada će biti postavljen načelnik Uprave kriminalističke policije, najvažnije uprave u policiji koja se bori protiv organizovanog kriminala korupcije, borbe protiv narko dilera.\nPoslanik vladajuće Narodne seljačke stranke Marijan Rističević pokazao je fotografije Božidara Milića, koji je napadnut tokom protesta na Zrenjaninskom putu navodeći da je surovo prebijen u organizaciji onih koji žele da destabilizuju zemlju i unesu nemir i strah među građane.\n"To su ovi (pokazuje fotografiju) Miškova levica, po sistemu leva ruka desni džep, (Vuk) Jeremić, (Saša) Janković, (Boško) Obradović, (Dragan) Đilas. Ovo je slavna levica, oni blokiraju i biju ljude oni su stvarni inspiratori i organizatori toga", rekao je Rističević a potom pokazivao odštampane tvitove poslanika i funkcionera opozicije.\nOn je kazao i da je gorivo skupo, ali da poljoprivreni treba da znaju da vlast pokušava da ih oslobodi dela akciza.\n"Jedno rešenje je da one koje je (ambasador SAD Kajl) Skot uveo u parlament odu u SAD i kažu nemojte više da pravite konflikte kao u Siriji, Iranu, Iraku i nemojte poskupljivati gorivo", rekao je Rističević.\nPoslanik SNS Aleksandar Marković čestitao je policiji na hitnoj akciji policije koji su pretukli i opljačkali Božodara Milića.\n"Time je jasno poslata poruka da nećemo da trpimo nikakav vid nasilja i da nema tolerancije prema nasilju i da je nedopustivo da neko ugrožava bezbednost naših građana da bahata manjina sprovodi teror nad apsolutnom većinom", rekao je Marković.


Evropska centralna banka traži podršku Nemačke evru\nGuverner Evropske centralne banke Mario Dragi (Draghi) pozvao je Nemce da podrže napore za spasavanje evra, rekavši da je prvobitni plan za uvodjenje zajedničke valute možda bio pogrešan, ali da su mere da se to popravi nadohvat ruke i da to ne treba da znači da će Nemačka uvek plaćati zbog nevolja manje organizovanih zemalja.\nDragi je u novinskom članku naglasio da je Nemačkoj - kao izvozniku duboko integrisanom u svetsku privredu i privredu evrozone, potreban jak, stabilan evro.\nOn je rekao da ima načina da se popravi valutna zajednica 17 zemalja, bez stvaranja političke federacije ili "Sjedinjenih Država Evrope" koja bi značila da bogatije zemlje, kao Nemačka, stalno šalju novac zemljama koje zaostaju, koje preterano troše ili loše upravljaju svojom privredom.\nEvropski zvaničnici mogu preduzeti manje drastične korake, kao što su uspostavljanje strožeg centralnog nadzora nad državnom potrošnjom zemalja-clanica i oštriji nadzor banaka, rekao je on.\nMada je evro uveden kao "valuta bez države" - da bi se sačuvala nezavisnost zemalja-članica, Dragi kaže da su nevolje s dugovima pokazale da je "taj institucionalni okvir nedovoljno opremio evrozonu da obezbedi da ekonomska politika bude zdrava i da ona efikasno upravlja krizama".\nČlanak Dragija za nemački nedeljnik "Cajt" (Die Zeit), objavljen je u sredu dok evropski zvaničnici pripremaju naredne korake u pokušaju da narednih nedelja obuzdaju krizu. ECB je saopštila da može pokrenuti otkup državnih obveznica što bi zemljama u teškoćama smanjilo cenu pozajmljivanja novca dok uživaju pomoć evrozone i dok preduzimaju mere da smanje deficit svojih državnih budžeta.


Djevojčica u kritičnom stanju nakon pada sa sanki na Bjelašnici – Haber.ba\nJedna djevojčica teže je povrijeđena danas na Bjelašnici kada je tokom sankanja pala i udarila glavom od kamen, nakon čega je izgubila svijest. Ubrzo je prevezena na Kliniku urgentne medicine u Sarajevu gdje su joj konstatovane teže povrede.\nKako su za portal “Klix” kazali očevici, na mjestu nesreće pola sata nije bilo predstavnika ZOI-ja ’84, a na vozilo hitne pomoći se takođe čekalo oko pola sata jer je dolazilo iz pravca centra Sarajeva.\n“Suština priče je da se u Kantonu Sarajevo organiziraju razni kulturni i sportski događaji bez prisustva hitne pomoći što je samo po sebi protuzakonito. Na Bjelašnici nisu obezbijedili vozilo hitne pomoći i to je greška organizatora”, kazao je Zalihić.\nTeme:Adem Zalihić, Bjelašnica, sankanje\nU godini koju su obilježili pandemija koronavirusa, mjere zabrane kretanja, rada i okupljanja, građani...\nDjevojke uhapšene u policijskoj akciji “Dolar”, zbog pružanja se*sualnih usluga u striptiz baru “Caribic...


Šeranić: Nalazi kiseonika odgovaraju medicinskom | Banjaluka.net\nŠeranić: Nalazi kiseonika odgovaraju medicinskom\nMinistar zdravlja i socijalne zaštite Republike Srpske Alen Šeranić rekao je danas u Banjaluci da nalazi kiseonika koji su uzeti u zdravstvenim ustanovama u Srpskoj odgovaraju medicinskom, što je u skladu sa standradima evropske farmakopeje.\n“Kada govorimo o aktuelnoj administrativnoj situaciju uvoza i distribucije kiseonika, Agencija za lijekove i medicinska sredstva BiH je onemogućila pravnim licima koja su zdravstvenim ustanovama isporučivala kiseonik dalje obavljanje neregistrovane djelatnosti”, rekao je Šeranić u uvodnom obraćanju na posebnoj sjednici Narodne skupštine Republike Srpske.\nOn je istakao da Srpska uređuje sve oblike socijalne zaštite i zdravstvo.\n“Potrošnja kiseonika biće izraženija u ovoj godini. Imamo probleme u snabdijevanju kiseonikom zdravstvenih ustanova shodno već ustanovljenom načinu isporuke, te ugrožavanje kontinuiteta pružanja zdravstvene zaštite u vanrednoj situaciji koja je prouzrokovana virusom krona”, kaže Šeranić.\nOn je napomenuo da je navedeni problem uočen i u Federaciji BiH, Brčko distriktu i instituciji Savjeta ministara.\nŠeranić je naglasio da je Agencija za lijekove i medicinska sredstva BiH onemogućila pravnim licima, koja su zdravstvenim ustanovama isporučivala kiseonik, dalje obavljanje neregistrovane djelatnosti, a što je za posljedicu imalo probleme u snabdijevanju kiseonikom zdravstvenih ustanova shodno već ustanovljenom načinu isporuke, te ugrožavanje kontinuiteta pružanja zdravstvene zaštite u vanrednoj situaciji izazvanoj pandemijom virusa korona.\nOn je naglasio da je Prijedlogom zakona o lijekovima i medicinskim sredstvima Republike Srpske predviđeno osnivanje agencije za lijekove i medicinska sredstva Srpske, te propisani djelokrug, način rada, te nadležnost tog tijela.\n“Prijedlogom zakona o lijekovima i medicinskim sredstvima uređuje se definicija lijekova i medicinskih sredstava za upotrebu u humanoj medicini, proizvodnja, ispitivanje i promet lijekova i medicinskih sredstava, te uslovi i mjere za obezbjeđivanje kvaliteta”, pojasnio je Šeranić.\nOn je napomenuo da se zakonskim odredbama uređuju bezbjednosti i efikasnosti lijekova i medicinskih sredstava, nadzor nad lijekovima, medicinskim sredstvima i pravnim licima koja proizvode, ispituju ili obavljaju promet na veliko lijekova i medicinskih sredstava, kao i druga pitanja značajna za oblast lijekova i medicinskih sredstava.


Donacija Vlade Japana za bolju životnu sredinu u Lebanu | Ministarstvo zaštite životne sredine\nU Lebanu je danas svečano uručena donacija vredna 78.370 evra koju je Vlada Japana dodelila Javno-komunalnom preduzeću „Vodovod“ Lebane za unapređenje životne sredine u ovoj opštini.\nDonaciju za „Projekat obezbeđivanja mini utovarivača Javno-komunalnom preduzeću „Vodovod“ Lebane“ svečano je uručio ambasador Japana u Republici Srbiji Đunići Marujama. Ceremoniji primopredaje donacije prusustvovao je i predstavnik Ministarstva zaštite životne sredine, Nenad Radojević, načelnik iz Sektora za upravljanje otpadom i otpadnim vodama.\nProjekat opštine Lebane, odnosno donacija japanske vlade, realizovana je u okviru Programa za osnovne potrebe stanovništva – POPOS kroz koji je Vlada Japana u poslednjih 20 godina u Srbiji podržala 224 projekata u ukupnoj vrednosti od oko 14 miliona evra. Ukupan iznos japanske pomoći Srbiji u ovom periodu premašuje 508 miliona evra.\nJapan preko ovog programa podržava projekte u Srbiji koji doprinose ekonomskom i socijalnom razvoju zemlje, a posebno unapređenju životne sredine, obrazovanja i socijalne zaštite.\nobaveštenja reciklaža rešenje zahtevi Ministar životna sredina procena uticaja tretman otpada Trivan Drina otpad EU klimatske promene studija Studija o proceni uticaja


"Savremena Trebevićka žičara koštat će 16 miliona KM" - Klix.ba\nAlija Behmen "Savremena Trebevićka žičara koštat će 16 miliona KM"\nVijećnici Gradskog vijeća Grada Sarajeva danas su u Sarajevu na sjednici razmatrali i primili k znanju Informaciju o realizaciji projekta Trebevićke žičare u kojoj je istaknuto da je za nastavak upotrebe ove žičare neophodno nabaviti novu upravljačku jedinicu.\n"Sasvim je jasno da taj novac ne mogu osigurati ni Grad, ni Kanton Sarajevo, ni općine niti GRAS i zato će biti potrebno tražiti novac putem donacija", objasnio je Behmen.\nDodao je da žičara više neće biti kao što je bila prije rata. Sada će biti mnogo savremenija, imat će veći kapacitet i bit će brža.\nBehmen je također kazao da je za maj 2011. planirana demontaža dijelova žičare u Švicarskoj, koji nisu stari i demontiraju se radi produženja trase žičare, a nakon toga Grad bi trebao platiti prijevoz dijelova, montažu i automatiku koja košta oko 500.000 KM.\nGrad Sarajevo obavio je preliminarne dogovore s Delegacijom Evropske unije u BiH da, u skladu s procedurama dodjele donatorskih sredstava, razmotre zahtjev Grada za finansiranje obnove Trebevićke žičare.\nVijećnici su danas primili k znanju i Informaciju o imovini Grada Sarajeva, a u skladu s presudom Ustavnog suda Federacije BiH o vraćanju nadležnosti gradu.\nOvo je bila posljednja sjednica Vijeća za 2010. godinu, a naredna je zakazana za 1. februar 2011. godine.\nKomšije u šoku 2\nIncijativa Grada Sarajeva 51\nPanel u Davosu 20


Dronamics je otkrio kojih će pet evropskih aerodroma koristiti kao bazu za operacije teretnih dronova. Umesto da ponudi isporuku konačne milje, programer bespilotnih letelica „srednje milje“ želi da poveže svoje „bespilotne luke“ u Evropi sa službama istog dana koristeći svoje teretne bespilotne letelice Black Swan(Crni labud), koje mogu da prenose 350 kg i imaju domet do 2.500 km.\nPrvih pet aerodroma u mreži su:\naerodrom Lijež, koji služi kao Alibabin evropski čvor\naerodrom Breša, nacionalno čvorište za italijanski poštanski sistem,\nSeinajoki (Finska) i\nU budućnosti Dronamics planira da u mrežu doda još 30 bespilotnih letelica. Pokretanje mreže dolazi kada se objedinjeni propisi Evropske unije o dronovima pokreću 1. januara. Dronamics je saopštio da se već priprema za neophodnu sertifikaciju prema novim pravilima, s ciljem da dobije operativno odobrenje do kraja 2021. godine, s prvim komercijalnim letovima istovetnih letova za bespilotne letelice koji bi trebalo da počnu početkom 2022. godine.\nSvilen Rangelov, suosnivač i izvršni direktor kompanije Dronamics, rekao je: „Snaga logistike da otključa ekonomsku vrednost i mogućnosti je bez premca. Zbog toga je posebno u svetu posle 2020. godine sve važnije osigurati da isporuka istog dana bude dostupna ne samo u velikim gradovima, već u svakoj zajednici, bez obzira na to koliko mala ili udaljena. Sada je, više nego ikad ranije, od vitalnog značaja za zemlje da obezbede nesmetanu trgovinu i linije snabdevanja sa svojim susedima, bez obzira na sve, a naša međunarodna mreža bespilotnih letelica će to omogućiti. Evropu započinjemo ne samo zato što nam doseg od 2.500 km omogućava da jednim letom pokrijemo ceo kontinent, već i zato što su EU i Evropska agencija za vazduhoplovnu bezbednost pokazale izuzetno regulatorno vođstvo na polju vazdušne mobilnosti i srećni smo da nađemo tako sjajne aerodromske partnere koji će sa nama raditi na pionirskim tehnologijama u nastajanju. “\nSteven Verhasselt, potpredsednik komercijale na aerodromu Lijež, rekao je: „Verujemo da će bespilotni avionski prevoz biti važan deo budućnosti logističke industrije. Zahvaljujući mogućnostima Black Swan, Dronamics ulazi u rastući segment isporuke istog dana na zahtev u e-trgovini, farmaciji i vremenski kritičnom teretu. Inovacija je ključna u našoj industriji za suočavanje sa trenutnim i budućim izazovima, a razvoj LGG-a kao čvorišta dronova deo je našeg strateškog plana. “\nMassimo Roccasecca, direktor grupnog tereta u kompaniji SAVE Group, operater aerodroma Breša, dodao je: „Ranije ove godine čitav svet je video posledice koje su zatvaranje granica i stroge mere karantina imali na globalne lance snabdevanja, kao što je svet bio i još uvek se bori protiv Covid19 pandemija. Ali kada imate način da premestite teret bez putovanja s njim, lanci snabdevanja postaju otporni na zaključavanje. Pridruživanje strateškom pozicioniranju Breše – u centru industrijske italijanske teritorije – kao aerodroma koji može opsluživati međunarodni bespilotni teret i služiti kao kapija Italiji na ovom tržištu u nastajanju je zaista uzbudljiva prilika.“\nKao deo uvođenja, kompanija za bespilotne letelice će svoju opremu za bespilotne letelice bazirati na svakoj lokaciji i angažovaće i obučiti lokalno osoblje za rad i letenje.\nMinistri saobraćaja Evropske Unije složni su oko novog plana putarine


Održano Državno takmičenje u robotici - zenicainfo.ba\nNaslovnica Aktuelno Održano Državno takmičenje u robotici\nOdržano Državno takmičenje u robotici\nU Gradskoj areni „Husejin Smajlović“ u Zenici danas je održano Državno takmičenje u robotici. Na takmičenju je učestvovalo 18 ekipa iz osnovnih i srednjih škola na području Federacije Bosne i Hercegovine.\nOrganizator Državnog takmičenja u robotici je Univerzitet u Zenici u saradnji sa Univerzitetom iz Budimpešte. Rektor Univerziteta ističe kako je ovo takmičenje uvertira za sve buduće studente koji žele studirati robotiku.\n„Univerzitet u Zenici želi ovim putem da ukaže na veoma važnu potrebu od mladih, od mladosti da djeca od početka bukvalno obrazovanja shvate značaj robotike u budućem životu i zbog toga je danas ovdje organizovana olimpijada za učenike osnovnih i srednjih škola. Pobjednici, odnosno najbolji na ovom takmičenju u Bosni i Hercegovini idu na Svjetsko takmičenje u Njemačku i to takmičenje će opet finansirati grad Zenica“, istakao je profesor Jusuf Duraković, rektor Univerziteta u Zenici.\nSaradnja između zeničkog Univerziteta i Univerziteta iz Budimpešte počela je prije dvije godine na prijedlog Mađarske ambasade.\n„Na Univerzitetu u Zenici smo pronašli dobrog partnera koji je radio na promociji Svjetske robotske olimpijade i koji je razumio značaj robotike za budućnost. Ono što ja mislim o samoj robotici jeste da je ona budućnost svih nas i nemoguće je vjerovatno zamisliti moderan svijet budućnosti bez robotike, možete li zamisliti telefone i razvoj tehnologija za budućnost u ovom smislu“, kazao je Zoltan Szogi , sa Edutus Univerziteta iz Budimpešte.\nMinistarstvo za nauku, kulturu i sport Zeničko-dobojskog kantona je osigurao sredstva za nabavku robota, jer smatraju da je budućnost u tehnološkom smislu upravo u robotici.\n„Mi smo u okviru nastavnih planova i programa, reforme nastavnih planova i programa predvidjeli značajniji pristup tehničko-tehnološkoj opremi i u tom smislu informatičkoj, kako bi učenici bili spremniji za budućnost“, naveo je Spahija Kozlić, ministar za obrazovanje, nauku, kulturu i sport ZDK.\nGrad Zenica je jedan od nosećih partnera u ovom takmičenju koje se dešava u okviru Agora projekata, u sklopu Interreg Dunavskog Transnacionalnog Programa, koji se finansira sredstvima EU i IPA II fonda.\nDogađaj je podržan u svrhu promocije budućeg centra robotike u objektu Aneksa B koji je u fazi rekonstrukcije.\n„Grad Zenica, Agencija ZEDA, naravno i Univerzitet mi zajedno radimo na tome da ovaj grad učinimo što primamljivijim, što interesantnijim mladim ljudima, a upravo zanimanja u okviru ovakvih oblasti, odnosno u konkretnom slučaju robotike su perspektiva. Imamo pamet, imamo mlade ljude, imamo entuzijaste predvođene njihovim profesorima, da tako kažem trenerima“, dodao je Senad Pašalić, direktor Agencije ZEDA.\nNa takmičenju je učestvovalo 18 ekipa iz osnovnih i srednjih škola na području Federacije Bosne i Hercegovine.\nU kategoriji seniora, prvo mjesto osvojila je ekipa Zenica senior sa 96 poena, u kategoriji juniora najbolja je ekipa Stem J2 sa 184 poena, dok je u elementary kategoriji prvo mjesto osvojila ekipa KŠC Robotika Elementary sa 184 poena. (A. S.)\nPrethodni članakAmel Tuka večeras nastupa na mitingu Dijamantske lige u Parizu\nNaredni članakStanje na putevima: Saobraća se po suhom kolovozu


Bh. lideri moraju odlučiti žele li u Evropu ili ne - Kozarac.ba\nVisoki predstavnik međunarodne zajednice u Bosni i Hercegovini Miroslav Lajčak pozvao je u srijedu bh. lidere da odluče da li zaista žele ulazak u Evropsku uniju ili ne. “Politički lideri u BiH moraju izvesti zemlju iz krize i odlučiti kojim pravcem će krenuti, žele li oni da njihova zemlje krene prema Evropi ili će i dalje kočiti reforme da ih njihovi susjedi pretiču”, navodi se u saopćenju objavljenom nakon susreta u Bruxellesu između Lajčaka i evropskog komesara za proširenje Ollija Rehna.\n“Oni moraju odlučiti je li evropska integracija njihov stvarni prioritet”, dodao je on. Komesar Rehn izgovorio je skoro iste riječi prije petnaest dana, nakon neuspjelog dogovora o reformi policije koju traži EU radi potpisivanja Sporazuma o pridruživanju i stabilizaciji sa Sarajevom.\nSukobi između lidera Republike Srpske i lidera Federacije BiH primorali su Lajčaka, koji raspolaže značajnim izvršnim ovlaštenjima, da poduzme mjere u cilju poboljšanja efikasnosti bosanskih institucija.\nOlli Rehn je u srijedu podržao “napore visokog predstavnika u izgradnji demokratske države, funkcionalne i pouzdane, koja će omogućitri poboljšanje života njenih građana i boljeg odgovora zahtjevima EU-a”, prenio je AFP.\nU svom godišnjem izvještaju o napretku postignutom u BiH, Evropska komisija je u utorak osudila “nacionalistički retoriku” bosanskih političkih lidera, koji su “zakočili” reforme u 2007.


Pogledajte novu vilu Vladimira Putina - Lux Life luksuzni portal: Moda, Stil, Trendovi, Kolekcije 2019/2020...\nNjegova nova vila koštala je minimum oko 35 miliona evra, mada tačnu cenu nemamo. Putin je inače ovu vilu kupio kako bi se bavio vinogradarstvom, pa je angažovao i čuvenog enologa Pitera Siseka, koji će biti zadužen za nagledanje proizvodnje grožđa, a potom i procesa vrenja. Dvadeset pet najboljih sorti grožđa od kojih se naravno dobija najbolje vino, biće posađene na suncem okupanim terasastim površinama koje okružuju njegovu novu vilu.\nPingus sorta loze opisana je kao kultna, a može se prodavati po veoma visokim cenama, ako se proizvede bez đubriva i pesticida. Upravo to sadi predsednik Putin, a cene jedne flaše vina od ovog grožđa kreću se i preko 900 €.\nPrateći izuzetno kontrolisanu berbu, Putinova verzija ovog vina biće proizvedena u dva ogromna podzemna podruma, smeštena u njegovoj vili sa deset spavaćih soba. On je ovu vilu kupio pre dve godine, i sve do sada se bavio njenim redizajnom. Vino koje će on proizvoditi sazrevaće u buradi od francuske hrastovine u prethodno pomenutim podrumima, čija je instalacija koštala oko 1.400.000 €.\nVila se nalazi u ekskluzivnom i ograđenom La Zagaleta imanju, ima privatni heliodrom i garažu sa dovoljno mesta za 22 automobila. Njegov španski dom nalazi se na maloj udaljenost od Malaga aerodroma, a ima povišinu veću od 18.000 m2 i nalazi se na 400 metara iznad nivoa mora, na manje od 10 kilometara od plaže.\nNjegova mega kuća ima formalni piano bar, kao i biblioteku dekorisanu drvenim panelima, koja se proteže na dva nivoa. Na donjem nivou nalazi se privatni bazen, sa odvojenim đakuzijem i spa odeljkom sa fitness opremom, dok je tu i kućni bioskop, nadomak vinskog podruma koji poseduje privatni bar za šampanjac.\nKako svetski mediji tvrde, očekuje se da brojni Putinovi prijatelji i saradnici kupe svoja imanja u ovom kraju, a mnogi od njih već sada poseduju nekretnine u ovom delu sveta. Inače, ovaj deo La Zagalete je pod konstantnim policijskim nadzorom, tako da vlasnici mega vila mogu bezbedno uživati u svemu što im život pruža.\nPROČITAJTE SLEDEĆI TEKST: Iznajmite vilu Pamele Anderson\nOtkrijte tri destinacije koje su genijana igrališta za milijardere


Šta nam je doneo savremeni fudbal - Zgubidan.rs\nŠta nam je doneo savremeni fudbal\nObjavljeno 10/08/2017 od strane Lazar Marković\nNastanak savremenog fudbala vezuje se za Veliku Britaniju, konkretnije Englesku. Kada je 24. oktobra 1857. godine, zvanično formiran prvi fudbalski klub FK Šefild, verovatno niko nije mogao ni da nasluti koliko će se ova igra brzo i lako ukoreiti i biti prisutna u životu „savremenog čoveka“. Pravila, po kojima se u malo izmenjenoj formi i danas igra fudbal, počela su da se ispisuju posle stvaranja prvog fudbalskog saveza 1863. godine u Engleskoj. Fudbal, kao jednostavna i dinamična igra, lako je pronašao poklonike i zaljubljenike ne samo na „Ostrvu“ već i u čitavoim svetu.\nPrvobitna zamisao igre se uglavnom bazirala na zabavi, načinu života, kvalitetnom ispunjavanju slobodnog vremena ili održavanju kondicije. Sa progresom društva i u skladu sa prioritetima nastalih promena ubrzo je zamenjena i pretvorena u zamisao brzog i lakog obrta kapitala.\nŠta povezuje Kinu i savremeni fudbal?\nDanas se fudbal više ne igra isključivo iz ljubavi već zbog neverovatno velikih finasijskih dobiti koje omogućuje. Najzaslužniji za ovakvo stanje u savremenom fudbalu su svakako „žuti ljudi“, kako ih neki iz milošte nazivaju. Naime, u poslednjih nekoliko godina, ogroman priliv kapitala dolazi sa Bliskog istoka i Azije u evropski fudbal. Samim tim povećana je vrednost kako kvalitetnih, tako i onih takozvanih igrača drugog reda. Kineska fudbalska liga je u prethodnih nekoliko sezona, angažovanjem vrhunskih trenera, uspela da privoli i određeni broj kvalitetnih igrača da se pridruže savremenom projektu fudbala CSL Super League.\nOvakav vid ulaganja u fudbal ne treba da čudi s obzirom na činjenicom da je u Kini prva igra ili strategija koje se temeljila na šutiranju lopte, bila „cuju“. Cuju je igra koja podseća na današnji fudbal a u Kini se za vreme dinastije Čin igrala tokom vojnih vežbi još u periodu 255-206. godine pre nove ere.\nMaradona, Zidan ili Nejmar?\nAko se rukovodimo logikom da visina naknade za određeni proizvod određuje kvalitet, onda bez premca možemo reći da je Nejmar najbolji igrač fubala svih vremena. Njegov nedavni trasfer iz Barselone u PSG, za nestvarnih 222 miliona evra najveći je fudbalski trasfer svih vremena. Naime kvalitet mladog brazilskog fudbalera je neminovan, međutim da li je zaista njogov kvalitet dvadeset puta veći od Maradoninog, ili tri puta veći od Zidanovog?\nKoliko se odnos prema fudbalu promenio, kao i suština prvobitne ideje, govori činjenica koliko je novca neophodno da bi se napravio jedan kvalitetan tim. O tome svedoče najnoviji projekti bogatih vlasnika, među kojima se najviše ističe Nasser Al-Khelaifi predsednik francuskog PSG-a. Neverovatna ulaganja iz godine u godinu ne garantuju uspeh pa se mladi katarski šeik odlučio da novim transferom uzdrma stari kontinent.\n„Ljudi moji, pa je li to moguće“\nPo najmerodavnijem fudbalskom sajtu transfermarket-u, cena fudbalskog šampionata Srbije (Superlige), je nešto više od 122 miliona evra. To nas dovodi do zaključka da je Nejmar skoro duplo skuplji od svih profesionalnih igrača našeg fudbala zajedno. Prvobitna zamisao fudbala koja je bazirana na rekreaciji i neprofitabilnosti u potpunosti je zanemarena a u prilog tome ide i ugovor koji je sa PSG-om potpisao kapiten Brazilske reprezentacije. Njogova primanja u „Gradu svetlosti“ biće 30,992,000 futni godišnje, mesečno 2,583,000 funti, nedeljno 596,000 funti, dnevno 85,142 funti, dok će svakog minuta zaraditi 3,547 funti.\nZnamo i mi da igramo fudbal\nImajući u vidu da se iz godine u godinu obaraju svetski fudbalski rekordi po visini obeštećenja za trasfere fudbalera, nažalost na ovim prostorima je teško poverovati da se može ponoviti Bari iz 1991. godine, ili Brisel iz 1966. godine, ili Hamburg iz 1982. godine. Ostaje nam da sa setom gledamo snimke kada su naši klubovi lako igrali sa fudbaskim velikanima jer su i oni sami bili velikani. Za ljude sa ovog podneblja savremeni fudbal nije fudbal, jer Pele i Marodona, Džaja i Piksi će uvek biti bolji od Nejmara.\nSport Barselona, CSL Super League, Džaja, FK Šefild, Maradona, Marodona, Nasser Al-Khelaifi, Nejmar, Pele, Piksi, PSG, Zidan


Wida - Moj aktivni kapital\nŽelite da investirate kroz osiguranje? Pre nego što pročitate sadržaj ove stranice, pažljivo razmislite o odgovorima na sledeća pitanja:\nDa li postoji način da budete osigurani i da istovremeno investirate?\nDa li postoji prilika da se u relativnom kratkom vremenskom periodu ostvari visok prinos i istovremeno obezbedi životno osiguranje?\nOsiguranje nije samo polisa i obećanje da će osigurana suma biti isplaćena, ako se ispune određeni preduslovi. Ona je sada i nešto više od toga i pruža jedinstvene mogućnosti. Ulažući u osiguranje možete obezbediti visoke prinose i osigurati finansijsku stabilnost u budućnosti. Proizvod „unit- linked“ životnog osiguranja predstavlja jedinstvenu priliku da kroz polisu osiguranja ulažete u investicione fondove.\nŽivotno osiguranje i investiciono ulaganje u jednom.\nObezbeđeno pokriće po osnovu riziko životnog osiguranja, gde korisnici osiguranja (najčešće su to vaši najbliži) dobijaju osiguranu sumu u slučaju smrti.\nImate mogućnost izbora ulaganja u jedan od dva investiciona paketa:\nUmereno investiranje obuhvata fondove sa konzervativnom politikom ulaganja, koji investiraju u konvencionalne hartije od vrednosti.\nAktivno investiranje podrazumeva da birate fondove koji imaju smeliju politiku ulaganja, investiraju u inostrane valute i akcije, nose veći rizik, ali samim tim donose i mogućnost većeg prinosa.\nProces je veoma transparentan i u svakom trenutku znate koji deo premije osiguranja ulažete u osnovno osiguranje, a koji u investicione fondove.\nMožete sami da birate u kakve fondove želite da ulažete. Sami određujete koliko je iznos premije i koji deo od premije želite da uložite u investicione fondove, a koliko da ostane kao garantovana osigurana suma po životnom osiguranju.\nSvesni smo da jezik osiguranja ponekad nije najjasniji. Ako smo Vas zainteresovali, preporučujemo da za dodatne informacije i detaljna objašnjenja o „unit – linked“ životnom osiguranju zakažete sastanak sa našim iskusnim i stručnim prodajnim savetnicima.\nZa dodatne informacije i detaljnija objašnjenja o životnom osiguranju, preporučujemo da zakažete sastanak sa našim iskusnim i stručnim prodajnim savetnicima.


srbijasport.net - Vesti - Srpske lige - Plodna saradnja između Brodarca i Proletera\nSreda, 15.07.2020 14:19\nPlodne saradnje između superligaša Proletera i srpskoligaša Brodarca, na obostrano zadovoljstvo je ušla u drugu godinu i rezultati već sad vidljivi.\n- Igrači koji se izdvoje i poseduju potencijal za Super ligu prosleđijemo u redove novosadskog superligaša. Prošle godine su Proleter pojačali talentovani Pejić, Mitrović, Lamburić i Joković, koji je bio deo našeg prvog tima. Navedeni igrači su rođeni 1999. godine, a još tri talentovana fudbalera, rođena 2000. promenila su sredinu.\nZimus se Novosađanima priključio Karaklajić, Bacanović i Ilić, i sudeći po minutaži kod kolege Branka Žigića na najboljem su putu da uđu u najuži krug prvotimaca - kaže trener Brodarca Željko Kalajdžić i napominje da to nije sve, jer će sa Proleterom na pripreme, na Zlatibor otići još golman Dragićević, Ilić, Marjanović, Tomović, Milenković i Miladinović, igrači starosti između 18 i 20 godina.\nU dogovoru sa sportskim direktorom Brodarca Draganom Ilićem i čelnicima supeligaša, pored pomenutih igrača, stipendijske ugovore potpisaće talentovani pioniri, kadeti i omladinci, koji nastupaju za odgovarajuće reprezentativne selekcije.\nSrpske lige Muškarci Srpska liga Beograd Brodarac Proleter Srbija Grad Beograd Novi Beograd


Nedeljni horoskop: 15. april - 21. april - WANNABE MAGAZINE\nOno šta će nedelju pred tobom obeležiti kada je posao u pitanju, jeste velika nestrpljivost. Međutim, bitno je da se naoružaš strpljenjem i razumevanjem, jer pravi i veliki rezultati i uspesi nikada ne dolaze preko noći, već treba uložiti mnogo truda i rada, kako bi se postiglo željeno. Kada je ljubav u pitanju, bitno je da popraviš komunikaciju sa partnerom, kako bi sve bilo u redu sa partnerom, a slobodni pripadnici će uživati u druženju i flertu, međutim, više od toga se neće dešavati.\nDani pred tobom biće zaista uspešni kada se govori o poslu. Osim toga, ono šta treba da očekuješ jeste dosta bolje stanje u finansijskom smislu, pa će i to uticati pozitivno na tvoje raspoloženje. Ono što ti daje veliku snagu u svakom segmentu života jeste podrška partnera koja je naizostavna i čini da imate jako čvrst odnos. Slobodni, pripremite se, sledi zanimljiv period, sa lepim vremenom dolaze i lepe ljubavi.\nVreme je da malo predahneš i daš sebi vremena da uživaš. Nakon period koji je bio napet i veoma radan, odmor će ti prijati kao ništa drugo, pa isplaniraj kraće putovanje na neku relaksirajuću destinaciju koju inače voliš. Ono u čemu će biti malo problema jeste komunikacija sa partnerom, što će dovesti do manje nervoze, ali uz strpljenje i malo razumevanja brzo ćete to rešiti. Nije period za nove veze, baš zbog te netrpeljivosti koja se javlja u komunikaciji na svim nivoima.\nNaredni dani su posvećeni potpunom hedonizmu. Konačno je došao trenutak kada sve svoje plodove rada možeš da ubiraš i da uživaš gledajući, a potreban ti je i odmor kojim ćeš prikupiti snagu za neke nove radne pobede koje ubrzo slede. Izgleda da se Rakovima u narednim danima ne nalazi na listi prioriteta, ali to svakako ne znači da odnosi sa partnerom neće biti dobri.


Karter u Pjongjangu traži oslobađanje Amerikanca – Nadlanu.com\nKarter u Pjongjangu traži oslobađanje Amerikanca\nSEUL, 25. avgusta 2010. (Beta-AP/AFP) – Bivši američki predsednik Džimi Karter doputovao je u sredu u Pjongjang kako bi zatražio oslobađanje Amerikanca koji služi osmogodišnju zatvorsku kaznu u Severnoj Koreji, javila je agencija KCNA.\nNa aerodromu u Pjongjangu, Kartera su dočekala dva severnokorejska zvaničnika za nuklearna pitanja. Ajdžalon Mali Gomes, bivši profesor engleskog iz Bostona, osuđen je u aprilu zbog ilegalnog prelaska iz Kine u Severnu Koreju. On je četvrti američki državljanin koji je ove godine uhapšen u Severnoj Koreji.\nNeimenovani američki zvaničnici u Vašingtonu rekli su da je Severna Koreja prihvatila da pusti Gomesa, koji je navodno lošeg zdravlja, ukoliko Karter doputuje u Pjongjang. Karter bi trebalo da provede noć u Severnoj Koreji i da se u četvrtak sa Gomesom vrati kući.\nAgencija AP navodi da se očekuje da će Severna Koreja Karterov dolazak u Pjongjang predstaviti kao “diplomatsku pobedu”, u trenutku pojačanih tenzija oko severnokorejskih nuklearnih ambicija.


Kazne do tri miliona dinara za neadekvatno čuvanje dokumentacije - Biznis.rs\nIsplatne liste i evidencije zarada firme moraju trajno da arhiviraju\n9.9.2021 11:49 Autor: Ljiljana Begović 3\nPojedini dokumenti o poslovanju firme po zakonu moraju da se čuvaju trajno, dok je neke dovoljno imati u arhivi samo nekoliko godina. Ako preduzeće...\nPojedini dokumenti o poslovanju firme po zakonu moraju da se čuvaju trajno, dok je neke dovoljno imati u arhivi samo nekoliko godina. Ako preduzeće ne čuva adekvatno poslovnu dokumentaciju, u zavisnosti od zakona koji uređuje određenu oblast može biti kažnjeno novčanim naknadama i do tri miliona dinara.\n“Novčanom kaznom od 100.000 do tri miliona dinara kazniće se za privredni prestup pravno lice ako ne čuva računovodstvene isprave, poslovne knjige, finansijske izveštaje, godišnji izveštaj o poslovanju i revizorske izveštaje u rokovima i na način propisan Zakonom o računovodstvu. Novčanom kaznom od 100.000 do dva miliona dinara kazniće se za prekršaj pravno lice – obveznik ako ne čuva knjigu dnevnih izveštaja, kontrolnu traku, dnevni izveštaj i periodični izveštaj minimum tri godine. Za preduzetnike su propisane kazne značajno niže i kreću se od 50.000 do 500.000 dinara”, objašnjava za Biznis.rs direktorka knjigovodstvene agencije Experta Marija Đorđić.\nNaša sagovornica navodi da se u grupi dokumenata koje je potrebno trajno čuvati nalaze isplatne liste i analitičke evidencije zarada.\n“Sva ostala dokumentacija spada u prvu grupu, čiji je rok čuvanja određen različitim propisima. Na primer, finansijski izveštaj (bilansi) čuvaju se 20 godina, dnevnik knjigovodstva, glavna knjiga i godišnji izveštaj o poslovanju 10 godina, a pomoćne knjige i dokumentacija na osnovu koje se u njima knjižilo (pre svega izlazni računi, ulazni računi i izvodi sa tekućeg računa) čuvaju se pet godina. Izuzetak su firme u PDV-a, koje dokumentaciju na osnovu koje je izrađen PDV obračun (pre svega izlazni i ulazni računi) moraju čuvati 10 godina”, naglašava Đorđić.\nTakođe, propisan je i obavezan način čuvanja dokumentacije. Neka akta mogu se čuvati elektronski, dok se određeni dokumenti čuvaju u papirnom obliku.\n“Čuvanje dokumentacije uređeno je prema vrstama dokumenata različitim propisima. Dokumenti se čuvaju u originalu, odnosno u obliku u kom su kreirani i ispostavljeni (papirnom ili elektronskom)”, navodi Đorđić.\nNaša sagovornica napominje da na uvid dokumentaciju firme mogu da traže različiti inspekcijski organi prilikom vršenja kontrole poslovanja firme.\n“Dokumentaciju je najpraktičnije sortirati i odlagati prema vrsti dokumenta. Mnoge firme dokumentaciju zavode po rednim brojevima, kako bi lakše pronašle traženi dokument, bilo za interne potrebe, bilo u slučaju eventaalne inspekcijske kontrole”, savetuje Marija Đorđić.\nPodsetimo, početkom godine na snagu je stupio Zakon o arhivskoj građi kojim je rešeno pitanje zakonskog regulisanja zaštite arhivske građe i drugog dokumentarnog materijala.\nToma Bilić iz Centra za razvoj arhivskih tehnologija (CERAT) kaže da novi zakon uređuje sistem zaštite arhivske građe i dokumentarnog materijala, uslove i način korišćenja arhivske građe, organizaciju, nadležnost i delatnost arhiva u Republici Srbiji. Pored toga propisuje obavezu privrednim društvima da savesno čuva u sređenom i bezbednom stanju arhivsku građu i dokumentarni materijal u obliku u kojem su nastali.\nTokom svog poslovanja, privredno društvo stvara dokumentarni materijal, koji zbog značaja svog sadržaja ima status arhivske građe. Arhivska građa se čuva kao celina – arhivski fond, a po isteku perioda od 30 godina od nastanka predaje se na čuvanje nadležnom javnom arhivu.\nVlasnici firmi biće u obavezi, prema novom Zakonu o arhivskoj građi, da obezbede sledeće:\nTakođe, Zakon propisuje i obavezno postupanje u skladu sa merama i rokovima koje nadležni arhiv naloži rešenjem, a na osnovu prethodno sačinjenog zapisnika o utvrđenom stanju zaštite arhivske građe i dokumentarnog materijala.\nIzbegnite kazne, proverite da li imate sve što treba od dokumentacije u firmi\nNovi nameti za preduzetnike, kazne za neizdavanje e-fakture od 500.000 do dva…\nCeo svet gleda da smanji upotrebu papira i da sva dokumenta prebaci u e format, jedino mi povećavamo količinu papira iz godine u godinu\n10.9.2021 #2 Author\nOvo se radi jedino i isključivo radi većeg prostora za kazne i krađu biznisa jer sve imaju na dlanu. Isti propisi neće važiti za katastre, opštine, ministarstva koja će i dalje traljavo da vode papirologiju a mi ćemo na najobičnija rešenja da čekamo po nekoliko godina. Dve i po godine sam pisala urgencije jer je katastru toliko vremena bilo potrebno da izda rešenje o upisu stana koji ima sve uredne papire.\n13.9.2021 #3 Author\nMogu onda slobodno da krenu u kontrolu srpskih sudova i ekspozitura poreske uprave – tu će se napisati kazni za dva budžeta…


O NAMA – Grupa za razvoj ekološke svesti – GRES\nUV index – Beograd i Novi Sad\nGrupa za razvoj ekološke svesti – GRES, je nepolitička, nevladina i neprofitna nacionalna organizacija, osnovana 2009. godine, sa misijom da svojim delovanjem doprinese očuvanju i unapređenju kvaliteta životne sredine i utiče na podizanje nivoa javne svesti i znanja o važnosti poštovanja principa održivog razvoja u Republici Srbiji.\nOrganizacija okuplja iskusan tim priznat u stručnom okruženju, koji planira da svoju misiju ostvari putem sledećih aktivnosti:\nPodizanje ekološke svesti, kulture, navika i odgovornosti kod građana, donosioca odluka, predstavnika privrede i posebno kod dece i mladih;\nUnapređenje kvaliteta životne sredine i očuvanje prirodnog nasleđa;\nPromovisanje principa racionalnog korišćenja prorodnih resursa i održivog razvoja;\nPromovisanje korišćenja nezagađujućih i obnovljivih izvora energije;\nPromovisanje važnosti očuvanja javnog zdravlja stanovništva\nPromovisanje principa ravnomernog regionalnog razvoja Republike Srbije kroz projekte razvoja ekoturizma, organske poljoprivrede i unapređenja kvaliteta života na selu;\nSaradnja sa drugim vladinim i nevladinim organizacijama u zemlji i u svetu koje se zalažu za iste ciljeve;\nPromovisanje gore navedenih načela kroz izdavanje popularnih i stručnih publikacija i filmova, kao i kroz organizovanje tribina, seminara, savetovanja i kreativnih radionica;\nPokretanje i realizacija konkretnih projekata usmerenih na unapređenje kvaliteta životne sredine, očuvanje biodiverziteta i skladnog socioekenomskog razvoja.\nGRES trenutno ima desetak članova – osnivača, (biologa, lekara, ekonomista, inženjera, profesora) i desetak volontera koji su spremni da svoju energiju i profesionalno iskustvo angažuju na realizaciji projekata iz oblasti zaštite životne sredine i održivog razvoja. Rukovodstvo GRESa je tokom tri godine pre osnivanja uspešno vodilo NVO Centar za očuvanje biodiverziteta i održivi razvoj Ecolibri – Bionet kao autori, menadžeri i koordinatori desetak različitih projekata sa ukupnim budžetom od preko 100.000 €.\nČlanovi smo mreže nevladinih organizacija Natura 2000 i potpisnici Memoranduma o saradnji organizacija civilnog društva i Ministartstva zaštite životne sredine, rudarstva i prostornog planiranja Republike Srbije.\nPrva registracija: broj 130-024-00-00757/2009-07 od 22. 06. 2009. kod Ministarstva za državnu upravu i lokalnu samoupravu Republike Srbije\nVažeća registracija: broj BU 9984/2011 od 12. 04. 2011. kod Agencije za privredne registre Republike Srbije\nMatični broj 17754572\nDelatnost udruženja 9499\nŽelite da volontirate i steknete iskustvo u radu na projektima? Javite nam se i postanite član našeg tima, Pošaljite nam vaš CV i informacije o vašim interesovanjima i vremenu koje ste spremni da odvojite. Ubacićemo vas u bazu podataka i pozvaćemo vas kada budemo imali aktivnost kojoj možete da doprinesete.


CINS: Pepeo iz TE Kostolac više od decenije truje meštane\n► CINS: Pepeo iz TE Kostolac više od decenije truje meštane\nElektroprivreda Srbije (EPS) duže od 10 godina ne rešava problem sa pepelom koji nastaje sagorevanjem uglja u termoelektranama Kostolac, iako merenja ukazuju na zagađenja vazduha, zemljišta i podzemnih voda u blizini depona pepela, piše CINS.\nPepeo koji nastaje sagorevanjem uglja u termoelektranama Kostolac trenutno se odlaže se na deponije Ćirikovac i Srednje kostolačko ostrvo, dok je u planu i odlaganje u deo zatvorenog kopa Drmno.\nSa deponije Srednje kostolačko ostrvo godinama se raznosio pepeo na okolna naselja Kostolac, Selo Kostolac, Drmno, Klenovnik i Petku, u kojima živi više od 13 hiljada ljudi. Zbog toga je EPS planirao da tu deponiju zatvori do 2015. godine, što se još uvek nije dogodilo.\nDa bi se ova ekološki opasna deponija zatvorila, EPS 2010. godine otvara novu u nekadašnjem kopu Ćirikovac, koju najavljuje kao ekološki potpuno bezbednu. Međutin, poslednjih godina, kada bi duvao vetar, od količine pepela u vazduhu meštani sela Klenovnik tvrde da nisu bili u stanju da hodaju ulicama. Taj problem privremeno je rešen tako što je polovina te deponije, koja se do sada koristila za odlaganje pepela, prekrivena zemljom. Trenutno se koristi druga, prazna polovina, a meštani su skeptični prema tvrdnjama da neće biti novog razvejanjanja.\nDelovi letećeg pepela, sitne čestice PM10 i PM2.5 su opasne po ljude, a dovoljno su male da mogu udisanjem da se prenesu do pluća, odakle mogu da pogoršaju stanje obolelih od bolesti srca ili pluća. Među najranjivijima su deca, kod koje izloženost ovim česticama može da uzrokuje nepravilan razvoj pluća.\nNivo PM2.5 se u okolini kostolačkih termoelektrana, kopova i deponija pepela ne prati, dok EPS meri nivo PM10 čestica u Ćirikovcu, Drmnu, Kostolcu i Klenovniku. U toku 2016. i 2017. godine dozvoljene vrednosti PM10 čestica na ova četiri merna mesta prekoračene su ukupno 109 puta.\nOpširnije na portalu CINS-a.\nautor: Milena Ilić Mirković\tizvor: CINS\nsrednje kostolačko ostrvo\nNarodna stranka (NS) Bor upozorila je danas na višenedeljno prekomerno zagađenje u Boru iz pogona topionice bakra kompanije "Ziđin Bor Copper" i zatražila razgovor sa rukovodstvom te...\nStanovništvo u svim većim gradvima širom Zapadnog Balkana suočeno je sa alarmantnim nivoom zagađenosti vazduha koje smanjuje njihov životni vek, a velikim delom je to zbog toga što je ta...


Nove obuke u Edukativnom centru | Edukativni Centar\nHome » Vesti » Nove obuke u Edukativnom centru\nNove obuke u Edukativnom centru\nSavet za obrazovne profile u Edukativnom centru usvojio je odluke o realizaciji šest novih obuka.\nNa održanoj sednici, predsednik Saveta za obrazovne profile Nebojša Kukić, direktor Pokrajinske službe za zapošljavanje, članice Saveta Tatjana Vidović, direktorka Filijale Novi Sad Nacionalne službe za zapošljavanje, i Mirjana Mundžić Krnčević, načelnica u Pokrajinskom sekretarijatu za privredu i turizam, jednoglasno su prihvatili predlog direktora Edukativnog centra Đurađa Milanovića o svrsishodnosti organizovanja novih obuka u skladu sa aktuelnim potrebama tržišta rada.\nUsvojeni su predlozi za realizaciju treninga sledećih obrazovnih profila: recepcioner, sobarica, obuka za preduzetnike iz oblasti turizma, junior php programer, limar-monter termoizolacionih panela i komercijalna obuka za menadžera poslovnog protokola.\nDirektor Edukativnog centra je predsedniku i članicama Saveta za obrazovne profile obrazložio potrebu za organizovanjem novih obuka, posebno ističući trend razvoja IT sektora u Srbiji koji diktira potrebu za povećanjem broja osoba osposobljenih za rad sa PHP programskim jezikom.\nNa Savetu je konstatovana i kadrovska potreba u delatnosti turizma pa su i obuke profila recepcioner, sobarica i obuka za preduzetnika iz oblasti turizma dobile zeleno svetlo za realizaciju, kao i komercijalna obuka za menadžera poslovnog protokola zbog opšteg rasta međunarodne saradnje na tržištu zemlje.\nSavet je usvojio i odluku o dodatnoj obuci za preduzetnike u okviru već postojećih programa obuka kako bi se svim polaznicima koji razmišljaju o pokretanju sopstvenog biznisa omogućilo upoznavanje sa elementarnim veštinama preduzetništva.\nOdržan inicijalni sastanak sa predstavnicima NCSDK Beograd i MCPZ iz Ljubljane\nNajava obuka u Edukativnom centru do kraja juna\nOtvarajuća konferencija međunarodnog projekta “ITC Mind” održana 5. juna\nPrijavite se za obuku za rukovaoce građevinskim mašinama\nSvečana dodela sertifikata polaznicama kursa “IT Girls” održana u Edukativnom centru


Požarevac želi razvoj odbojkePožarevac wants to develop volleyball\nPožarevac želi da uđe u krug gradova u kojima se igraju turniri u sve popularnijoj odbojci na pesku, bila je jedna od glavnih konstatacija o kojoj je razgovarano prilikom posete predsednika Odbojkaškog saveza Srbije, Aleksandra Boričića, sa predstavnicima lokalne samouprave, predvođenih zamenikom gradonačelnika Miodragom Stepanovićem, kao i sportskim radnicima. Takođe, ovaj grad želi da otvori nove sportske terene.\nBoričić kaže da postoji ideja o pokretanju takozvane „bičvolej“ lige u 12 gradova u Srbiji. Za sada ne postoje uslovi za bavljenje ovim sportom tokom čitave godine u Srbiji. U najavi je da će Beograd prvi dobiti teren koji će ispunjavati uslove. Želja je da se u više gradova u Srbiji stvore uslovi za bavljenje ovim sportom, rekao je on i dodao da očekuje kako će Požarevac učiniti korake u tom pravcu.\nZamenik gradonačelnika Stepanović kaže da Požarevac želi da napravi mini halu za košarku i odbojku koja bi mogla da se koristi i za bič volej. Za halu, koja bi se nalazila u izvanrednom prostoru Doma učenika Poljoprivredne škole na brdu Tulbi, grad već ima kompletnu dokumentaciju. Kako je Stepanović rekao za lokalni radio Boom 93, grad je prošle godine očekivao podršku Ministarstva omladine i sporta za izgradnju ovakvog terena, ali je ona izostala zbog ušteda u budžetu koja su se odrazila i na sredstva za investicije kojima je raspolagalo ministarstvo.\nProcena je da bi izgradnja zatvorenog sportskog terena u domu učenika koštala okvirno 45 do 50 miliona dinara. Boričić je rekao da gradovi i opštine mogu da očekuju stručnu i savetodavnu pomoć od Saveza ali da bi trebalo da imaju jasne razvojne planove i pripremljene projekte ukoliko očekuju finansijsku pomoć od države za ostvarenje svojih želja.


Srbi će napustiti prištinske institucije ako se ne ispuni obaveza o ZSO\nVesti Autor:N1 Beograd, FoNet, nova.rs13. okt. 202013:52 > 14:02\nPredstavnici Srba sa Kosova i Metohije napustiće prištinske institucije ako Priština odluči da ne ispuni, pred EU potpisanu, obavezu o formiranju ZSO, najavljeno je posle sastanka predstavnika Srba sa Kosova i Metohije sa direktorom vladine Kancelarije za KiM Petrom Petkovićem.\nSrbi sa Kosova i Metohije, uz pomoć institucija Srbije, zahtevaće svim kanalima od međunarodne zajednice da garantuje bezbednost u svim mestima u kojima Srbi žive, jer su zabrinuti zbog sve češćih napada na njih, njihovu imovinu i svetinje, a posebno na decu, prenosi Nova.rs.\nTo je jedan od dogovora na sastanku političkih predstavnika Srba sa Kosmeta i novog direktora vladine Kancelarije za KiM Petra Petkovića, a posle niza napada na Srbe u južnoj pokrajini.\nPetković je istakao da je na sastanku izraženo i zajedničko nezadovoljstvo zbog odbijanja Prištine da sarađuje sa institucijama Beograda na rasvetljavanju ubistva Olivera Ivanovića i opstrukcija kojima prišinski pravosudni organi pokušavaju da zaštite nalogodavce i počinioce tog zločina.\n“Na sastanku su osuđeni svi pokušaji političke zloupotrebe ovog slučaja”, istakao je Petković.\n“Srbi sa KiM imaju apsolutno poverenje u predsednika Vučića i njegovu nepokolebljivost u borbi za srpski narod u pokrajini, a naročitu zahvalnost duguju donedavnom direktoru Kancelarije Marku Đuriću, kao ključnom akteru te borbe, koju će nastaviti i sa pozicije ambasadora Srbije u SAD”, rekao je Petković.\nAko Priština ne želi Zajednicu srpskih opština onda ona ne želi ni normalizaciju odnosa sa Beogradom, rekao je novoimenovani ambasador Srbije u Sjedinjenim Državama i doskorašnji direktor Kancelarije za Kosovo i Metohiju Marko Đurić.\n„U nedelji kada specijalni izaslanik EU Miroslav Lajčak dolazi u Beograd i Prištinu, kosovski premijer Avdulah Hoti izjavom da neće biti novih pregovora o Zajednici srpskih opština, pokazuje da Priština ulaže ogromne napore da suspenduje dijalog i suštinski ne želi bilo kakve rezultate“, rekao je Đurić za RTS.\nŽelim da podsetim na Briselski sporazum star sedam godina gde je prva tačka formiranje Zajednice srpskih opština. Pitanje je šta Priština želi, naveo je Đurić.\nĐurić je ocenio da među albanskim liderima postoji takmičenje ko će biti gori prema Srbima i to je loše, jer „niti će neko na tacni da im servira nezavisnost, niti će iko u Srbiji dozvoliti novi pogrom Srba“.\n„Oni ne shvataju da je i njima preko potrebno da se normalizuju odnosi i gradi dugoročna budućnost. Samo ćemo svi zajedno da izgubimo vreme ukoliko oni ne budu spremni za normalne odnose u budućnosti“, rekao je Đurić.\nOn je najavio nastavak borbe za opstanak i ostanak Srba na Kosovu.\nKancelarija za Kosovo i MetohijuKosovoMarko ĐurićPetar PetkovićSrbiZSO


MINIMALAC STIŽE U PETAK: Država odvojila 18,4milijarde dinara da pomogne privredi | Sandzak Live - Sandzaklive.Net- Najčitaniji web portal u Sandžaku - Sandzaklive\nHome Ekonomija MINIMALAC STIŽE U PETAK: Država odvojila 18,4milijarde dinara da pomogne privredi\nMinistar finansija Srbije Siniša Mali je izrazio očekivanje da će ova podrška biti dodatni oslonac privredi Srbije, a za tu svrhu iz budžeta države će biti opredeljeno 18,4 milijarde dinara.\nSvaki zaposleni će dobiti oko 155 evra. Reč je o meri iz drugog paketa ekonomskih mera koji je Vlada usvojila 30. jula sa ciljem ublažavanja posledica nastalih usled bolesti kovid 19, vrednog 66 milijardi dinara.\nMali je precizirao da druga uplata sledi u septembru, kao i da će za jedan mesec da budu odloženi porezi i doprinosi na zarade.\n– Očekujemo da ova mera dodatno osnaži privredu u Srbiji, ali i da pruži dodatno vreme preduzetnicima za ekonomsko prilagođavanje novim okolnostima – poručio je ministar finansija. – Uverili smo se da je prvi paket mera vredan 5,1 milijardu evra bio opravdan, jer je isplata minimalca, odlaganje kreditnih i poreskih obaveza, pomoglo preduzećima da obezbede likvidnost i ne pribegnu otpuštanju zaposlenih.\nNOVAC NAZAD U BUDžET\nPOSLODAVCI koji su ostvarili pravo na pomoć, a ne žele novac, ne treba da diraju novac sa računa. Ministar finansija je objasnio da će ta sredstva biti automatski vraćena u budžet, najkasnije do 31. oktobra.\nNOVIM FIRMAMA U SEPTEMBRU\nJEDNA od najvećih promena u odnosu na prvi paket mera je što je drugi paket usmeren i na privredne subjekte koji su osnovani nakon 15. marta ove godine.\n– Ova mera je neka vrsta podrške početnicima u biznisu, a mi verujemo da među njima ima puno mladih ljudi – kazao je Mali. – Novac će takvim novoosnovanim firmama na račune leći u septembru, i to u visini od 120 odsto minimalne zarade po zaposlenom. Oni treba da do 15. septembra podnesu PPP-PD obrazac na kom će kao datum dospeća poreza i doprinosa staviti 5. januar 2021. godine.\nIsplata novca će se obaviti na već otvoreni “kovid” račun i direktna davanja se mogu koristiti isključivo, kako je napomenuo, za isplate zarada i naknade zarada zaposlenima.\nIstakao je da je uveren da su ekonomske mere koje je preduzela Vlada doprinele da Srbija prvu polovinu godine završi sa padom BDP od svega 0,9 odsto, što je znatno manji pad, ukazao je, nego kod drugih zemalja, i ocenio da je to odličan rezultat imajući u vidu u kakvom se stanju nalazi cela svetska i evropska privreda. On je rekao da su ostvareni rezultati u drugom kvartalu ove godine bolji od očekivanih.\nPrevious articlePreminula jedna osoba, na bolničkom liječenju 43 pacijenta\nNext articleMedicinska škola “Dva heroja” prestaje da bude Covid bolnica


Šćepanović: ''Faliće nam publika...'' - Sportske.net\nŠćepanović: ''Faliće nam publika...''\nTrener košarkaša Partizana Vlado Šćepanović rekao je danas da očekuje težak meč protiv Borca na početku ABA lige i dodao da očekuje da će njegov tim iz utakmice u utakmicu podizati nivo igre.\nKošarkaši Partizana dočekaće sutra čačanski Borac na početku nove sezone u ABA ligi.\n"Ekipa Borca je i pre tri nedelje pokazala na našoj pripremnoj utakmici da će biti težak protivnik za sve u ABA ligi. Očekujem dobru utakmicu, očekujem da iz meča u meč podižemo nivo svoje igre i beležimo pobede", rekao je Šćepanović, prenosi klub.\n"Iako igramo kao domaćini, faliće nam publika da bi to na pravi način osetili prednost domaćeg terena. Opet, to je stara tema i stvar na koju ne možemo da utičemo, već samo da se trudimo da budemo najbolji u datim okolnostima", rekao je Šćepanović.\nCentar crno-belih Nikola Janković rekao je da je Borac čvrsta i kvalitetna ekipa.\n"Mnogi ih predstavljaju kao napadački tim, ali oni i u odbrani igraju na dosta visokom nivou. Imamo veliku želju da pobedom otvorimo takmičenje u ABA ligi. Ako odigramo odbranu kako znamo, bićemo pravi", rekao je Janković.\nZbog situacije sa korona virusom, crno-beli će svoje utakmice igrati u Hali sportova "Ranko Žeravice", bez prisustva publike.\nUtakmica Partizan - Borac igra se sutra od 21.00.


Voip sistemi - Videomont | VoIP i SIP sistemi telekomunikacija\n- Tekst u pripremi -\nVoIP je skraćenica od engleske složenice Voice over Internet Protocol i naziv je za komunikacijsku tehnologiju koja omogućava prenos zvuka/glasa preko internet mreže. Tehnologija je postala popularna razvojem širokopojasnog interneta, jer u većini slučajeva omogućava besplatno telefoniranje s računara na računar, kao i jeftinije telefoniranje s računara na mobilne i fiksne linije. Prednost ovakvih komunikacionih sistema jeste mogućnost povezivanja više ovakvih jedinica u jedinstvenu mrežu putem centrala koje omogućavaju i do 1000 simultanih korisnika.\nSIP (engleski- Session Initiation Protocol) je signalni protokol koji radi na aplikacionom nivou i koristi se za kreiranje, modifikovanje i prekidanje multimedijske sesije (govor, video ili podaci) sa jednim ili više sagovornika. SIP pri tome ne defiše šta je to sesija: to je definisano unutar sadržaja u SIP poruci. Stoga SIP predstavlja samo signalni protokol koji se mora dalje koristiti sa nekim drugim protokolima kao što su SDP, RTP, RTCP, kako bi pružio kompletnu multimedijsku uslugu.\nVoIP sistemi -\nPrednosti VoIP i SIP tehnologije\nU modernom svetu, upotreba VoIP i SIP centrala je postala svakodnevica. Jeftiniji troškovi održavanja, lakoća upotrebe i multifunkcionalnost su glavni razlozi sve češće upotrebe ovih sistema. Velike korporacije odavno koriste VoIP sisteme jer im omogućava lakšu komunikaciju i mogućnost povezivanja u jedinstvenu kompanijsku mrežu.\nMatrix COMSEC, kao jedan od većih proizvođača na tržištu telekomunikacija, sa svojom bogatom ponudom manjih i većih sistema i opreme, već deceniju nudi sveobuhvatna rešenja bazirana na ove dve tehnologije.\nMulti-lokacijsko rešenje za moderne kompanije nudi fleksibilnost za povezivanje svih ogranaka organizacije u okviru jedne mreže. Nudi ekonomično povezivanje između kancelarija i međugradskih poziva. Matrix nudi rešenje za povezivanje kancelarija na više lokacija za besprekornu komunikaciju pomoću peer-to-peer povezivanja formirajući virtuelnu mrežu između svih sistema. Ovakva vrsta povezivanja omogućava kontinuitet u poslovanju sa jedinstvenim kontakt listama korisnika i ekonomičnom komunikacijom osiguranom preko VoIP mreže.\nMatrix nudi sveobuhvatno mobilno rešenje za sve zaposlene, partnere i klijente bez obzira na to gde se oni nalaze. Oni mogu da koriste sve karakteristike centralnog komunikacionog sistema koristeći pametne telefone, tablete, laptopove, WiFi telefone i druge IP bazirane telefone kao dodatke koji nude stalnu povezanost.\nMatrix univerzalni komunikacioni sistemi, u zavisnosti od softverske licence, mogu da rade kao VoIP telefonske centrale ili kao gateway serveri. Potpuno modularan dizajn omogućuje priključivanje raznih vrsta SIP trunk-ova: VoIP, E&M, E1/PRI/BRI, GSM/3G, CO (FXO), a takođe je moguće izabrati i odgovarajuće vrste lokala: IP, analognih (FXS), digitalnih (DKP), mobilnih ili računarskih aplikacija.\nPogledajte opremu za VoIP sisteme\nVideomont je posvećena mlada firma koja svojim radom i iskustvom želi da se pozicionira na tržištu Security opreme kao jedna od prvih instalaterskih firmi koja poseduje sve neophodne licence za projektovanje, montažu,izvođenje\ni procenu rizika, uz fokus na ljude i njihove potrebe.